Ankete: Irski glasači podržali liberalizaciju abortusa\nŽena drži nalepnice, dok se u Irskoj održava referendum o liberalizaciji zakona o abortusu, u Dablinu, 25. maja 2018.\nGrađani Irske, čini se, podržali su liberalizaciju jednog od najrestriktivnijih svetskih zakona o abortusu, pokazale su izlazne ankete u petak, na referendumu na kom su glasači zahtevali promene u onome što je poslednje dve decenije jedna od društveno najkonzervativnijih evropskih država.\nIzlazna anketa koju su obavili Ajriš tajms i IPSOS MRBI navodi na to da su glasači u nekada duboko katoličkoj naciji podržali predlog zakona sa 68 odsto, naspram 32 odsto onih koji su bili protiv.\nOdziv birača mogao bi da bude jedan od najvećih na referendumima, javila je državna televizija RTE, i da potencijalno nadmaši podršku od 61 odsto koliko je glasalo za gej brakove 2015. godine, kada su glasači čekali u redovima ispred biračkih mesta po jakom suncu.\nIrski premijer Leop Varadkar, koji je podržao promene i pozvao na referendum u ovoj jedinsvenoj šansi za generaciju, rekao je ranije u petak da je "prilično uveren" da je velika izlaznost dobar znak.\nPred glasačima se našlo pitanje da li žele da odbace amandman na ustav iz 1983, kojim se nerođenom detetu i njegovoj majci daju ista prava na život. Posledica je bila zabrana abortusa, koja je delimično ukinuta 2013. u slučajevima kada je život majke ugrožen.\nIrska je legalizovala razvod tesnom većinom 1995, ali je postala prva zemlja koja je uvela pravo na gej brak referendumom 2015.\nArhiva - Podržavalac antiabortus stava drži transparent dok govori, u Dablinu, Irska, 17. maja 2018, pre glasanja o abortusu 25. maja.\nAli, ni jedna društvena tema nije podelila 4,8 miliona građana Irske tako oštro kao abortus, koji je na političku agendu nametnula smrt indijske imigrantkinje, stare 31 godinu, koja je umrla od septičnog pobačaja nakon što je odbijena za prekid trudnoće, 2012. godine.\n"Mislim da je ova tema važna jer prošlo je 35 godina otkako je bilo ko imao šansu da glasa", kaže Sofi O'Gara, 28, koja je glasala "za" u blizini dablinskog Silikon doka, sedišta jedne od najvećih svetskih tehnoloških kompanija.\n"Toliko je mnogo žena putovalo preko u Englesu da bi se podvrgli potrebama svoje porodice i svog zdravlja i mislim da je to sramota i da mora da se promeni", rekla je, govoreći o žeama koje putuju u Britaniju zbog abortusa.\nŽustro utrkivanje pre glasanja podelilo je političke partije, poguralo nekada moćnu crkvu u zadnje redove i postalo test slučaj za pitanje kako globalni internet giganti regulišu reklame na društvenim mrežama u političkim kampanjama.\nZa razliku od 1983, kada je religija bila u prvoj liniji i u centru rasprava, a abortus tabu tema za mnoge, ovu kampanju su određivale žene na obe strane javnosti, koje su opisivile svoja lična iskustva sa prekidima trudnoće.\nKampanja "ZA" argumentovana je time što preko 3.000 žena putuje u Britaniju svake godine da bi tamo prekinule trudnoću - što je pravo koje je obezbeđeno na referendumu 1992 - i druge, koje ilegalno naručuju pilule onlajn, odnosno da je abortus već realnost u Irskoj.\nOpcija "NE" se fokusirala na planove vlade da dozvoli abotus bez ograničenja do 12 nedelje trudnoće ukoliko referendum bude uspešan, pozivajući se na temu ljudskih prava i prekrupni korak za većinu glasača.\n"Mislim da je važno da štitimo nerođene bebe. Ljude nije briga više o dignitetu ljudskog života. Ja i sam imam porodicu i mislim da je to vrlo važno", rekao je Džon Devlin, radnik u marketingu koji je u svojim 50-im godinama života glasao "NE" u blizini centra Dablina.\nIrska vlada promovisala je legalizaciju abortusa, za razliku od Sjedinjenih Država, u kojima je abortus dugo bio legalan, ali u kojima predsednik Donald Tramp podržava ukidanje federalnog finansiranja za klinike za zdravstvenu zaštitu žena, koje nude i obavljanje abortusa.\nŽena nosi plakat za referendum o legalizaciji abortusa, u Dablinu, 25. maja 2018.\nKući, da bi glasali\nVideo snimci na društvenim mrežama pokazuju glasače kako putuju kućama iz inostranstva. Irska ne dopušta glasanje putem pošte ili u ambasadama, ali oni koji su van zemlje manje od 18 meseci ostaju u biračkim spiskovima.\nKao i u vreme referenduma o gej brakovima, oni koji su koristili #homevote ("kući na glasanje") haštag dominantno su podržavali promene. Mnogi su postavili svoje fotografije na kojima nose majce sa sloganom "Ukidanje".\n"Žene i devojke ne bi trebalo da se pretvaraju u izbeglice zdravstvene zaštite, kada su u periodu krize", kaže Niam Keli, 27, koja je platila 800 evra i putovala 20 sati da bi se vratila kući iz Hanoja gde radi kao učiteljica engleskog jezika. Ona je nazvala glasanje jedinstvenom šansom u životu da se "ukine kultura sramote koja obavija ovu temu, tako da mi je bilo vrlo važno da budem deo toga".


Predavanje na temu „Motivacija i zapošljavanje osoba sa invaliditetom“ - Udruženje poslovnih žena Srbije\nPredavanje na temu „Motivacija i zapošljavanje osoba sa invaliditetom“\nU organizaciji Udruženja poslovnih žena Srbije, Udruženja poslovnih žena „Sofia“, i preduzeća „Novitas Consult“ d.o.o. iz Šapca, a u prostorijama računovodstvene agencije „Moj računovođa“ održano je jednočasovno predavanje na temu motivacija i zapošljavanje osoba sa invaliditetom.\nO uključivanju osoba sa invaliditetom na tržište rada, o zakonskim obavezama i olakšicama, govorile su diplomirani psiholog Ana Vučinić, i diplomirani ekonomista Dragica Božinović, savetnik preduzeća za profesionalnu rehabilitaciju i zapošljavanje osoba sa invaliditetom „Novitas Consult“.\n„Novitas Consult” d.o.o. iz Šapca je preduzeće za profesionalnu rehabilitaciju i zapošljavanje osoba sa invaliditetom. Radna mesta zaposlenih su prilagođena njihovim mogućnostima, kako bi lakše obavljali radne zadatke.


Srbija na raskršću između Zapada i Istoka - Centar za evropske politike Srbija na raskršću između Zapada i Istoka - Centar za evropske politike\nCentar za evropske politike je od decembra 2019. godine započeo implementaciju ovog projekta, a planirano trajanje je osam meseci. Fokus projekta je na pitanju povećanog prisustva aktera koji nisu članovi Evropske unije, poput Kine, Rusije, Turske, Azerbejdžana i zemalja Persijskog zaliva, kako u političkom, tako i u ekonomskom pogledu. Kako su ove zemlje poznate po nedostatku naglaska na demokratskim institucijama i principima vladavine prava, postavlja se pitanje da li i u kojoj meri njihove vrednosti i načini upravljanja mogu da se prenesu u Srbiju, a samim tim, i kako to utiče na ekonomski razvoj Srbije i da li ometa njen proces pristupanja EU. Ovaj projekat ima za cilj da podrži perspektivu Srbije u EU podsticanjem preispitivanja postojećeg položaja prema trećim akterima.\nProjekat finansira Fondacija Konrad Adenauer (KAS), a koordinaciju vrši KAS kancelarija za Srbiju i Crnu Goru.


Vukovi samotnjaci glavni rizik za Evropu\nNapadi takozvanih vukova samotnjaka predstavljaju glavni rizik za Evropu, i poslednji dogadjaji u Francuskoj i Nemačkoj pokazuju da je teško primetiti i sprečiti ovu vrstu napada, saopštila je danas Evropska policijska agencija Europol.\nOvakvi napadi su i dalje omiljena taktika ekstremističkih grupa Islamske države i Al Kaide, naveo je Europol u saopštenju i dodao da su te grupe više puta pozivale muslimane koji žive u nekoj zapadnoj zemlji da počine ovakve napade.\nIslamska država je ili preuzela odgovornost ili dala svoje odobrenje za napade u Orlandu u SAD, Magnanvilu i Nici u Francuskoj, Vircburgu u Nemačkoj, koje su počinili pojedinci, ali, kako izgleda, ta grupa nije direktno pripremala ili izvršila ni jedan od tih napada, navodi Europol.\nEuropol ukazuje na razliku u jeziku izmedju preuzimanja odgovornosti za ovakve slučajeve i preuzimanja odgovornosti za napade u Parizu u novembru ili u Briselu u martu.\nU odvojenom izveštaju o razvoju terorizma u Evropi, takodje objavljenom danas, Europol je naveo da je prošle godine u Evropi poginula 151 osoba kao posledica terorističkih napada, a 350 su povredjene.\nTaj izveštaj se bavi samo 2015. godinom i ne uključuje ovogodišnje napade u Nici i u Briselu.\nPlanirani napadi kao što je onaj u Parizu dokazuju visoki nivo pretnje koju za EU predstavlja manjina fanatika baziranih na Bliskom Istoku sa mrežom pojedinaca rodjenih i odraslih u Evropi, rekao je direktor Europola Rob Vejnrajt.\nTe osobe se radikalizuju u vrlo brzom vremenskom periodu, dodao je on u tom godišnjem izveštaju.\nZnatan broj osoba koje idu da se pridruže redovima Islamske države u Siriji ili u Iraku su žene koje su se pokazale vrlo korisne za regrutovanje dok su još na teritoriji EU, navodi Europol.\nIako ne učestvuju u borbama te žene su obučene da koriste oružje i njihova uloga bi mogla u budućnosti da se poveća, što bi imalo uticalo na prirodu i efekat operacija Islamske države u Evropi, dodaje Europol.\nTokom 2015. godine 687 osumnjičenih za terorizam uhapšeno je u Evropi, a njih 198 je osudjeno, navodi se u izveštaju.


Podrška predlogu zakona o podržavanju francuskih vrednosti\nTanjug 9. decembra 2020. 17:15\nPARIZ – Francuska vlada odlučila je danas da nastavi sa procedurom donošenja zakona za koji kaže da će suzbiti prakse koje se kose sa vrednostima Francuske, poput prisilnih brakova i testova nevinosti, mada protivnici navode da bi to moglo da dovede do otuđenja pojedinih muslimana.\nFrancuski premijer Žan Kasteks rekao je novinarima da će zakon dati vlastima oruđe za „borbu protiv političkih i ideoloških pitanja koja se kose sa našim vrednostima…i suverenitetom i ponekad predstavljaju krivična dela“, preneo je Rojters.\nVlada je formalno danas podržala predloženi zakon, omogućavajući mu da ode do donjeg doma parlamenta, gde vlada i njeni saveznici kontrolišu većinu mesta.\nFrancuski zvaničnici kažu da više nije dovoljno da policija deluje protiv nasilja i da postoji potreba za sankcionisanjem ponašanja za koje kažu da nije izričito krivično, ali je u neskladu sa vrednostima francuske države.\nPredloženi zakon uključuje oštrije mere protiv branilaca nasilnih akata na internetu, donose rizik od proterivanja stranih državljana sa više žena i proverava svakoga ko školuje svoje dete van redovnih škola.\nZvaničnici negiraju da su na meti predloga ovog zakona islam ili muslimani.


Kamatne stope za građane 7,2%, za privredu upola niže | Grad koji volim\nYou are at:Home»Vijesti»Društvo»EKONOMIJA»Kamatne stope za građane 7,2%, za privredu upola niže\n“Kada govorimo o kreditima za građane, najniže prosječne efektivne kamatne stope bile su za kupovinu robe široke potrošnje od 1,87 odsto na godišnjem nivou, a najveća prosječna kamatna stopa je bila za gotovinske kredite od 8,27 odsto”, precizirao je Pejaković.\n“Najava inflacije, produžetak pandemije, međunarodna kretanja, politička dešavanja, spoljni ekonomski uticaji, rast cijene energenata… odražava se na poslovanje svih privrednih subjekata, tako i banaka, pa su sve prognoze nezahvalne. Svi se nadamo padu intenziteta pandemijskih posljedica, rastu ekonomskih aktivnosti, kreditnog rejtinga države i stranih investicija, što pozitivno utiče na standard i na veću tražnju za kreditima”, naveo je Pejaković.\n“Isuviše je veliki broj blokiranih firmi, gdje je značajan broj njih zapao u krizu upravo usljed nemogućnosti naplate plasiranih roba i usluga. To se mjeri posljednjim podacima od 880 miliona eura i 19.300 blokiranih firmi. Moramo kao društvo rješavati ova pitanja u skladu sa međunarodnom praksom, što podrazumijeva i usaglašenost raznih zakona koji tretiraju istu materiju, kako bi se smanjio prostor za tumačenja i odugovlačenje procesa naplate”, ukazao je Pejaković.


Izvor: iKragujevac arhiva vesti 12.12.2017 - Naslovi.net\nNajava događaja za sredu, 13. decembar\nNajava događaja za sredu, 13. decembar. -9,30 – sala 105 Gradske uprave - Javna tribina o Nacrtu Lokalnog antikorupcijskog plana za grad Kragujevac čiji je cilj da Kragujevac učini otpornijim i osetljivijim na koruptivne rizike. To je preventivni… »\nNapadi sve masovniji: Oprez, širi se novi virus "Spajder"!\nDržavna sekretarka u Ministarstvu trgovine, turizma i telekomunikacija Tatjana Matić upozorila je danas na sve češće i masovnije sajber napade. Minsitarka je poručila da to nalaže dodatno jačanje kapaciteta u oblasti digitalne bezbednosti. Matić… »\nNajavljen 2. Šumadijski internacionalni filmski festival\nU Kragujevcu se od 14. do 17. decembra održava 2. Šumadijski internacionalni filmski festival, na kome će u sali Pozorišta za decu pod motom “Od mladih ka mladima“, biti prikazano 12 dugometražnih filmova mladih autora iz 10 zemalja. Festival na… »\n12.12.2017 iKragujevac, kategorije


Ovaj trend se nastavio i večeras, ali sudeći prema poslednjem izveštaju AMSS, ne u tolikom intenitetu kao preko dana.\nTako se na graničnom prelazu Horgoš čeka i do dva sta, a iz AMSS napominju da putnici obavezno uračunaju i vreme čekanja na mađarskoj strani.\nNa granici sa Hrvatskom, na Batrovcima se čeka oko sat vremena, dok je, čini se, situacija gora na graničnom prelazu Šid gde putnici čekaju 120 minuta.\nDa uđete ili izađete iz Srbije u Severnu Makedoniju preko graničnog prelaza Preševo potrebno je da sačekate i do sat vremena.\nNešto bolja situacija je na graničnom prelazu prema Crnoj Gori. Prema izveštaju iz AMSS, na graničnom prelazu Gostun čeka se oko 40 minuta. Isto toliko se čeka i na prelazu Kotroman prema Bosni i Hercegovini.


NEMAČKA POSTIGLA DOGOVOR SA GRČKOM I ŠPANIJOM: Italija odbila dogovor\n29-06-2018 17:46 Izdvojeno Svet Planeta\nNemačka je postigla sporazum sa Španijom i Grčkom o vraćanju migranata koji su registrovani u te dve zemlje, dok sa Italijom takav dogovor nije napravljen.\nNemačka kancelarka Angela Merkel je na kraju samitu EU u Briselu rekla da su vlade u Madridu i Atini voljne da ponovo prime te migrante direktno sa nemačke granice, prenose nemački mediji.\nSa te dve zemlje još će se razgovarati o tome kako im se može pomoći kada je reč o prihvatu migranata, rekla je ona novinarima.\nSa druge strane, italijanski premijer Đuzepe Konte potvrdio je da dogovor o migraciji ne predviđa da Italija primi nazad migrante koji su otišli u Nemačku, prenosi AP.\n"Nisam potpisao nikakav poseban sporazum sa Merkelovom" o vraćanju migranata", rekao je Konte novinarima u Briselu.\nMerkel je ocenila da je današnji dogovor na samitu EU o migraciji odlučan korak u pravcu zajedničke evropske politike azila.\n"Ono što smo postigli ovde je verovatno više nego što sam očekivala. Nismo na kraju puta", rekla je Merkel i dodala da je ubeđena da je EU bliža mogućem evropskom rešenju za migrantsku krizu. Merkel je najavila da će o rezultatima samita već večeras razgovarati sa svojim koalicionim partnerima koji su joj postavili uslov da što pre pronađe rešenje za migracije.\nOVDE pogledajte šta o liberalizmu kaže Aleksandar Dugin.\nEU U TRANSU, A AMERIKA U ŠOKU: Putin oživljava Sovjetski savez, Belorusija ulazi u sastav Rusije (VIDEO)\nUZBURKANI DUHOVI: Red za ruski S-400, SAD blokiraju!


Četiri ključna ostrva: Dogovor Rusije i Japana koji bi Ameriku izgurao s Dalekog istoka - Sputnjik Srbija\n19:23 08 Maj 2021\n21:08 27.05.2018 Preuzmite kraći link\nJapan i Rusija nisu potpisali mirovni sporazum nakon Drugog svetskog rata upravo zbog Kurilskih ostrva. Tokio na njih ne pretenduje zbog veličine ili broja stanovnika, već jer su strateški važna tačka.\nPredsednik Rusije Vladimir Putin izjavio je prilikom poslednjeg susreta sa premijerom Japana Šinzom Abeom da je važno da rešenje spora dveju zemalja oko četiri kurilska ostrva bude u skladu sa ruskim i japanskim strateškim interesima.\nAbe je sa svoje strane istakao želju da mirovni sporazum Rusije i Japana o Južnim kurilskim ostrvima bude zaključen u ovoj generaciji.\nPodsećanja radi, teritorijalni spor oko Kurilskih ostrva i dalje ostaje kamen spoticanja u rusko-japanskim odnosima, a rešenja nema više od sedam decenija. Japan pretenduje na ostrva Kunašir, Šikotan, Iturup i Habomai, pozivajući se na bilateralni Traktat o trgovini i granicama iz 1855. godine, a Tokio je vraćanje ovih ostrva postavio kao uslov za zaključivanje mirovnog sporazuma s Rusijom.\nStav Moskve zasniva se na tome da su južni Kurili ušli u sastav Sovjetskog Saveza nakon Drugog svetskog rata i da je ruski suverenitet nad njima, s odgovarajućim međunarodno-pravnim utemeljenjem, neupitan.\nVulkan Mendeljejev u blizini sela Južnokurilsk na ostrvu Kunašir\nPrema rečima Dragana Milenkovića, stručnjaka za Japan i dugogodišnjeg dopisnika Tanjuga iz te zemlje, da bi se razumela aktuelna situacija sa Kurilskim ostrvima, treba se podsetiti dešavanja iz višedecenijske prošlosti.\nKako su Rusi osvojili Kurile\nMi u Evropi, kaže sagovornik Sputnjika, često zaboravljamo koliko su za opštu svetsku ravnotežu bili važni Daleki istok i odnosi nekada carske Rusije, a kasnije Sovjetskog Saveza sa njihovim susedima u Aziji. Uvek je tu, napominje Milenković, postojao jedan teg koji nismo primećivali, a bio je veoma važan.\n„Kada je počeo Drugi svetski rat, Sovjetski Savez je gubio bitku sve dok nije dobio signal da Japan neće napasti Sovjetski Savez sa azijske strane. Tada je mogao da pokrene sve svoje snage sa Dalekog istoka i da slomi Nemce, prvo kod Staljingrada, a kasnije i na drugim bojištima. Dakle, da nije bilo dojave Riharda Zorgea i njegove grupe iz Tokija da će Japan napasti Perl Harbur, a ne Sovjetski Savez, ne bi se rešio Drugi svetski rat. Takođe, nakon toga, za vreme trajanja rata, Japan je imao komunikaciju preko Moskve sa zapadnim saveznicima. To je vrlo neobična činjenica, ali sve vreme je Moskva bila taj kanal preko koga je Japan, iako je ratovao sa Zapadom, sve vreme sa njim komunicirao. Kada je taj kanal komunikacije prekinut, Japan je izgubio rat“, objašnjava Milenković.\nKako kaže, tada su sporazumi propali, a Sovjetski Savez je ušao u rat protiv Japana. Prvo je zauzeo Mandžuriju, zatim sve delove Kine u kojima su bili Japanci, a konačno i takozvana Kurilska ostrva, ona koja Japanci smatraju svojim severnim teritorijama.\nKurilska ostrva i istorijske granice Rusije i Japana\n„Treba podsetiti da SAD nisu dobile Drugi svetski rat, pa čak ni njihove atomske bombe bačene na Hirošimu i Nagasaki, već ulazak Sovjetskog Saveza u rat protiv Japana. Tada su Japanci shvatili da nemaju šanse da se bore na dve strane. Naime, devetog avgusta 1945. godine u Tokiju je zasedao Carski savet, na kom oni nisu razgovarali o bombi koja je bačena Nagasaki tog jutra, već o tome da ne mogu i protiv Sovjetskog Saveza“, napominje Milenković.\nNaš sagovornik napominje da su nakon Drugog svetskog rata Rusi osvojene teritorije vratili NR Kini, a zadržali su samo Kurilska ostrva, strateški veoma važnu tačku na Dalekom istoku.\nMoskva o Kurilima: Japan da poštuje ishod Drugog svetskog rata\n„Sovjetski Savez, odnosno današnja Rusija, ima svoje pomorske snage u luci Vladivostok. Kada dođe zima i kada se zamrznu okolna mora, jedini prolaz na Pacifik je pored Kurilskih ostrva. Kako su Sjedinjene Američke Države praktično okupirale Japan 1945. godine, Rusi su zauzeli Kurilska ostrva kako bi sve vreme imali svoj kanal za izlazak na Pacifik i kako bi mogli da kontrolišu situaciju sa svoje strane. Ja tu situaciju pratim već 40 godina, otkako sam postao spoljnopolitički novinar u Tanjugu, i kada god bi me pitali kada će Rusi da predaju Kurilska ostrva Japanu, odgovorio bih — onda kada se razreši situacija na celom Dalekom istoku“, kaže Milenković.\nOn pojašnjava da su američke snage veoma dugo bile na Filipinima, ali su odatle morale da se sklone. Sada su, kaže, Amerikanci sa vojnim kontingentima prisutni u Južnoj Koreji i Japanu.\n„Dokle god Amerikanci budu držali te velike snage u Južnoj Koreji i Japanu, i dok ne počne da se rešava korejski problem, Rusi im neće dati Kurilska ostrva. Sada, međutim, deluje da se taj trenutak približio. Naime, čim je počelo to malo odmrzavanje odnosa, prvo između Severne i Južne Koreje, pa onda i Sjedinjenih Američkih Država i Pjongjanga, došao je trenutak da Rusi i Japanci mogu da razgovaraju o Kurilskim ostrvima“, ocenjuje iskusni novinar.\nPremijer Rusije Dmitrij Medvedev tokom jedne posete Kurilskim ostrvima\nPrema njegovim rečima, Kurilska ostrva Japanu nikada nisu bila značajna zbog broja stanovnika, već kao strateška tačka.\n„Japanci i Rusi upravo zbog ovih ostrva nisu potpisali mirovni sporazum od kraja Drugog svetskog rata. To su, čini mi se, jedine dve države koje se posle rata nisu pomirile, iako su susedi. Sada je izgleda došlo vreme da se to reši, a treba podsetiti da su Abe i Putin već pre godinu dana razgovarali o početku nekih ekonomskih projekata gde bi Japanci tehnološki ušli na ta ostrva, počeli da prave neke infrastrukturne projekte, te da tako krene odmrzavanje odnosa. Evo, sada je to opet bila tema razgovora, što je, nadajmo se, dobar znak, jer kada se Rusi i Japanci pomire to će značiti Amerikanci moraju da se povuku sa Dalekog istoka ili da će tamo izgubiti značaj“, ukazuje Milenković.\nZašto Japanci ne pristaju na podelu?\nSovjetski lider Nikita Hruščov svojevremeno je pokušao da nađe rešenje, a zajednička deklaracija iz 1956. predviđala je da SSSR zadrži dva ostrva, a da preostala dva, Šikotan i Habomai, preda Japanu, posle zaključenja mirovnog ugovora. Tokio je kasnije, pod uticajem SAD, ovaj dokument odbacio, zahtevajući da mu se vrate sva četiri ostrva po dokumentu o trgovini i granicama iz 1855.\nNa pitanje da li bi u procesu rešavanja „kurilskog pitanja“ u obzir mogla ponovo da dođe ova opcija, Milenković kaže da su Rusi tada nudili ono što je za njih bilo moguće.\n„Rusi su im nudili dva jako mala ostrva, kao neki simbolički gest pomirljivosti, ali nikako ne bi dali ona druga dva koja u stvari drže taj strateški prolaz za ruske brodove u Pacifik. Možda može da dođe do nekog sporazuma, ali mislim da to neće nikada biti konačni sporazum, dokle god Amerikanci drže ogroman broj vojnika u Južnoj Koreji i Japanu. Naime, biće jako teško izmestiti američke snage u dovoljnoj meri da Rusi mogu mirno da spavaju, pa se rešenje svakako ne može naći preko noći“, zaključuje Milenković za Sputnjik.\nInače, Kurilska ostrva prostiru se dužinom od 1.300 kilometara od ruskog poluostrva Kamčatke na severu i velikog japanskog ostrva Hokaido na jugu i razdvajaju Ohotsko more od severozapadnog Pacifika. Kraj je jako bogat ribom, a Kurili imaju sve potencijale za razvoj industrije, ribolova i turizma, dok na ostrvima živi oko 19.000 stanovnika.\nKurilska ostrva, spor, Japan\n08/05 19:17 Zverev zagorčao život Nadalu i vratio Medvedeva u društvo Đokovića\n08/05 19:10 I da želi – ne može: Šta bi uradio NATO u slučaju rata Rusije i Ukrajine


Salvini ne odustaje, sukobio se sa italijanskom ministarkom oko migranata - CdM\nSalvini ne odustaje, sukobio se sa italijanskom ministarkom oko migranata\nItalijanska ministarka odbrane Elizabeta Trenta i ministar unutrašnjih poslova Mateo Salvini sukobili su se u vezi sa načinom rješenja problema ilegalne migracije nakon završetka operacije “Sofija”, javili su lokalni mediji.\nTrenta je izjavila da je Salvinija upozorila da će se nevladine organizacije vratiti ukoliko se završi pomorska operacija “Sofija”, dok je Salvini istakao da je pomenuta operacija dovela desetine hiljada migranata u Italiju.\nUprkos činjenici da je operacija bila usmjerena na borbu protiv krijumčarenja migranata, mornari koji su u njoj učestvovali morali su da spase bilo koga ko bude pronađen na moru.\n“Recite Vi meni da li borba protiv ilegalne imigracije znači spasavanje desetine hiljada migranata koji lutaju mediteranskim područjem i dovođenje svih njih u Italiju?”, pitao je Salvini.\nNekoliko brodova koji su prevozili desetine migranata ukrcali su se u italijansku luku Lampeduza u posljednjih nekoliko mjeseci, nakon što je Italija zatvorila luke za brodove humanitarnih organizacija koje spasavaju migrante. EU je pokrenula operaciju “Sofija” 2015. godine, sa ciljem prekidanja krijumčarenja ljudi blizu obale Libije.\nOperacija je u martu formalno produžena za šest meseci, ali su prekinute patrole brodova u mediteranskom području.\nTagsElizabeta Trenta Ilegalna migracija Italija Mateo Salvini migranti


Kada je najbolje piti kafu? – Kafica.rs\nZahvaljujući kofeinu, kafa podiže energiju, podstiče koncentraciju, ubrzava mentalne procese i povećava mišićnu snagu potrebnu za obavljanje fizičkog rada.\nIsto tako, kofein može da izazove i brojne tegobe među kojima su gorušica, razdražljivost, pojačanje simptoma PMS-a kod žena, gastritis, pa čak se smatra i da umanjuje plodnost.\nIstraživanja sugerišu da manje doze kofeina u pravilnim intervalima tokom dana mogu organizmu da obezbede sve benefite koje ova supstanca poseduje, a da se pritom izbegnu sva njegova negativna svojstva koja se javljaju kada preteramo. Ovaj koncept se zove “mikrodoziranje kofeina”. Na primer, možda bi bilo bolje piti 200 mg kofeina (što odgovara količini dve šoljice kafe) u periodu od šest do sedam sati, nego popiti celu količinu za sat vremena.


Osnovan „Jesetra centar“ u Negotinu ● Danube Sturgeons\nNegotin, 21. maj 2019. godine – WWF Adria zajedno sa lokalnim partnerima osnovala je „Jesetra centar“ u Negotinu, neformalnu grupa građana koja će učestvovati u stvaranju brenda zasnovanog na promociji jesetarskih vrsta kao zaštitnog znaka ovog dela Srbije.\nZa koordinatora Centra imenovan direktor negotinske biblioteke „Dositej Obradović“ Milorad Grbović, a ostali članovi su predstavnici Svetske organizacije za prirodu (WWF Adria) i Instituta za razvoj lokalnih potencijala – ISKRIVA.\nPredstavnicima lokalne samouprave, menadžerka projekta „Život za dunavske jesetre“ Vesna Maksimović predstavila je studiju „Procena društveno-ekonomske situacije i dostupnosti prirodnih resursa u Prahovu, Radujevcu i Negotinu“ i moguće faze rada za stvaranje pomenutog brenda.\nOsnovan Jesetra centar u Negotinu\nČlanovi „Jesetra centra“ žele da uključe i mlade ljude iz ovog grada, studente ekonomije, marketinga ili mendžmenta, u razvoj biznis plana koji će definisati poslovne ideje koje mogu doprineti promovisanju jesetri kao lokalnog brenda, ali i postati izvor prihoda lokalnim preduzetnicima.\n„Rad sa lokalnom zajednicom je ključ ka zaštiti jesetri i promovisanju njihovog značaja“, istakla je Vesna Maksimović.


13:00 Chelsea - Burnley\nTip: Domacin daje 1+ gol u oba poluvremena\nRezultat: HT 1:0 FT 2:0 ✅✅✅\nLampard je podigao Celzi iz pepala, ali je nakon prvog pada forme dobio otkaz sto je dovelo do burnih reakcija u Engleskoj i sire. Mnogi smatraju da je otakaz nepravedno dobio i da je morao dobiti jos vremena, ali ocigledno da klub kao sto je Celzi ne moze da ceka...\nNjegovo mesto zauzeo je bivsi trener PSG-a Tuhel, a vec u prvoj utakmici je pokazao ono sto odavno nije vidjeno u igri Celzija. Golovi su izostali na tom susretu i pored mnostvo prilika, ali sada kada je protivnik znatno laksi golovi ne bi smeli da predstave problem.\nOno sto mi se svidelo kod njegov dolaska i izbacivanja prvih 11 na teren jeste da Timo Verner nije ulazio u igru, jer se nije pokazao od samog pocetka i napad je predvodio iskusni Ziru. Celzi je imao potpunu dominaciju uz 78% poseda lopte velik broj uspesnih dodavanja, a samo u prvom poluvremenu cak 433 uspesnih dodavanja za 45' minuta i time je postavljen rekord. Sve to potvrdjuje samo iskustvo Tuhela i odlicnu analizu kluba kojeg je preuzeo, pa danas mozemo ocekivati dosta golova i prva 3 boda za njega...\nSto se tice gostiju oni su popravili malo utisak i vezali 3 pobede od kojih su 2 u ligi, a jedna u kupu... U ligi su uspeli da savladaju Liverpul i Aston Vilu i to je zaista za svaku pobedu... Ono sto ce danas predstavljati jedan od problema za ekipu Barnlija jeste cinjenica da im je ovo 4. utakmica u poslednjih 10 dana i to je zaista previse. Tako da ne verujem da ce biti u stanju da pruze igru na nivou, a posebno jer gostuju Celziju...\nMedjusobni susreti su u znaku Celzija, a verujem da ce tako biti i i danas.\n#chelsea #burnley #premierleague #analize #tipovi #kladjenje\nRezultat: HT 1:0 FT 4:0 ✅✅✅\nInter se izvukao protiv Milana u kupu, a vremena za opustanje nema...\nZa trofej Serije A konkurise dosta timova ove sezone, a Inter je ispustio dosta bodova u poslednjih nekoliko utakmica. Sada im dolazi protivnik koji ne moze da im parira i Inter ovde mora do lagane pobede. Sve ostalo bilo bi pravo iznenadjenje...\nBenevento ove sezone igra znatno bolje nego pre par godina kada je debitovao u Seriji A.\nSada se ravnopravno bori za bodove sa vecinom klubova, sto proslog puta nije bio slucaj.\nBorba sa TOP tipovima im definitivno ne ide od ruke, a protiv ekipe kao sto je Inter nemaju sta da traze... Pored toga za ovaj susret bice oslabljeni neigranjem nekoliko bitnih igraca, a stvari se ne bi promenile ni kada bi bili kompletni...\n#inter #benevento #seriaA #kladjenje #prognoze #analizeitipovi


srbijasport.net - Vesti - Rukomet - Železničar bez premca, pobeđena i Crvena zvezda u gostima\nSreda, 24.10.2018 07:44\n12.11.2017 juznevesti.com 979\nKvalitetan rukomet, čvrste odbrane, lepi napadi Nišlija i odlične kontre Crvene zvezde, pružili su lepu priredbu publici, a do poslednjeg minuta neizvestan meč opravdao je zvanje derbija Super lige. Međutim, Železničar je uglavnom minimalno vodio i tako ostvario i 6. uzastopnu pobedu sa 29:27, za potvrdu liderske pozicije najjačeg domaćeg prvenstva.\nAgresivna odbrana crveno-belih na početku utakmice donela im je 2 žuta kartona, ali i vođstvo od 2:0. Međutim, usledilo je i prvo isključenje za njih, što su Nišlije umele da iskoriste i prvo izjednačile, a onda, uz standardno dobre intervencije golmana Dejana Zlatanovića, po prvi put povele.\nPet minuta pred kraj prvog poluvremena, niškom timu je pošlo za rukom da nakupe i +2, s obzirom na to da se sve vreme igralo gol za gol. Drugi golman "Želje" Janko Gemaljević ušao je da odbrani sedmerac, ali ga je rukometaš Crvene zvezde iskusno lobovao za novo izjednačenje. Ipak, u poslednjem napadu Mladen Krsmačić uspeo je da pogodi, pa je superligaš sa juga na poluvreme otišao sa 1 golom prednosti.\nNa početku druge deonice ponovo su Nišlije imale prednost od 2 gola, koju su delimično nastavile da održavaju. Međutim, najviše zahvaljujući dobrim intervencijama Nemanje Ljubenovića, čuvara mreže Beograđana, vratili su se oni na egal.\nDva veoma lepa samostalna napada imenjaka Milana Đukića i Vučkovića doneli su 22:20 gostima, ali su Zvezdini rukometaši imali sjajne kontre i brze napade, kojima su sprečavali goste da stvore veću rezultatsku zalihu.\nI još jedna kontra 9 minuta pred kraj meča, u izvedbi Mladena Šotića, donela je i prvo vođstvo za crveno-bele, nakon dužeg vremena, ali je vratio "Želja" ponovo na +2. Neizvesno je bilo do samog kraja, a u poslednji minut ušlo se sa golom prednosti za goste.\nPoslednji napad za Nišlije trajao je dugo, a onda im je Šotić oduzeo loptu. Međutim, sudija mu je svirao prestup, što je izazvalo žestoku pobunu crveno-belog tabora, nakon čega je Đorđe Spasić pogodio za 6. uzastopnu pobedu niškog superligaša.\nNajbolji u pobedničkom timu bio je Đukić sa 8 golova, a ovim je Železničar potvrdio lidersku poziciju i sada ima 3 boda prednosti u odnosu na njihove ovonedeljne protivnike. U sledećem kolu, oni će ponovo gostovati, ovog puta u Aranđelovcu, ekipi Šamot, koja tokom prva 5 kola nije znala za pobedu, a onda srušila Crvenu zvezdu i Jugović.\nRukomet Muškarci Superliga Crvena zvezda Železničar 1949 Srbija Grad Beograd Stari grad Beograd\nJugović 26 : 27 Šamot 65\nMetaloplastika 26 : 27 Obilić\nPartizan 26 : 20 Spartak Vojput\nRudar 30 : 25 Sloga (P)\nMokra Gora 29 : 28 Požarevac\nCrvena zvezda 27 : 29 Železničar 1949\n1 Železničar 1949 7 6 1 0 13\n2 Obilić 7 4 2 1 10\n3 Crvena zvezda 7 5 0 2 10\n4 Sloga (P) 7 4 0 3 8\n5 Rudar 7 3 2 2 8\n6 Metaloplastika 7 4 0 3 8\n7 Partizan 7 3 1 3 7\n9 Šamot 65 7 2 1 4 5\n10 Požarevac 7 0 3 4 3\n11 Mokra Gora 7 1 1 5 3\n12 Jugović 7 1 0 6 2


Pjanić najbolji sportista BiH za 2020. godinu - Sportklub\nPrimera Autor:Igor Jagličić15. dec. 202013:05\nFudbaler Barselone i reprezentativac BiH Miralem Pjanić i košarkašica Marica Gajić najbolji su sportisti Bosne i Hercegovine u 2020. godini u izboru žirija 20. jubilarnog Izbora najboljih sportista BiH.\nIzbor su organizovali banjalučke „Nezavisne novine” i Radio televizija BiH, a svečanost je, uz podršku Olimpijskog komiteta BiH, održana u zgradi državne televizije u Sarajevu bez prisustva gledalaca.\nPjanić je prvi put izabran za najboljeg sportistu svoje zemlje, nakon što je u godini na izmaku sa Juventusom osvojio četvrti naslov prvaka Italije, a potom ostvario i transfer u Barselonu.\n„Hvala vam svima za nagradu za sportistu godine. Bila je vrlo uspešna sezona sa Juventusom, a prelazak u Barselonu je sigurno kruna moje karijere i nešto fenomenalno. Ovo će biti još jedan motiv da bolje radim i budem primer našoj deci u BiH, da i oni budu jednog dana u reprezentaciji i najvećim klubovima sveta”, poručio je Pjanić.\nMeđu trojicom najboljih sportista našli su se i rukometaš Flensburga i reprezentacije BiH Benjamin Burić, te NBA centar i član bosanskohercegovačke košarkaške reprezentacije Jusuf Nurkić.\nEpitet najbolje ekipe ponela je ženska košarkaška reprezentacija BiH, koja je na pragu plasmana na Evropsko prvenstvo, dok je njen selektor Goran Loje proglašen najboljim bosanskohercegovačkim trenerom.\nNajperspektivnijom sportistkinjom i najperspektivnijim sportistom proglašeni su mlada plivačka zvezda iz Mostara, Lana Pudar i talentovani teniser Marko Maksimović.\nIzbor za najboljeg sportistu BiHMiralem Pjanić


Domu zdravlja Istočno Sarajevo doniran računar za potrebe kovid ambulante - Citaj Filter\nDomu zdravlja Istočno Sarajevo doniran računar za potrebe kovid ambulante\nRukovodstvo Elektrotehničkog fakulteta /ETF/ Univerziteta u Istočnom Sarajevu obezbijedilo je računar za potrebe kovid ambulante Doma zdravlja Istočno Sarajevo, koji bi već od sutra trebalo da bude u funkciji, a olakšaće unos podataka pacijenata u elektronski karton.\nDekan Elektrotehničkog fakulteta Božidar Popović rekao je da su tokom protekle sedmice dobili molbu Doma zdravlja za donaciju računara koji bi koristili u kovid ambulanti, radi lakšeg evidentiranja podataka o izvršenim zdravstvenim uslugama i o broju zaraženih pacijenata od virusa korona.\nRačunar sa potrebnim instaliranim programima je uručen danas predstavnicima Doma zdravlja u prostorijama Elektrotehničkog fakulteta.\n– Mi smo donijeli odluku da doniramo računar, prvenstveno da bi se u ovom trenutku pokazali kao društveno odgovorna ustanova i tim malim činom doprinijeli da Dom zdravlja ima adekvatnu opremu, bar u tom dijelu, da mogu da vode urednu evidenciju o pacijentima – rekao je Popović.\nOn je napomenuo da je ova donacija mali znak podrške ljekarima i da je u trenutnim uslovima jako bitna za kovid ambulantu.\nPopović je istakao da je ovo samo nastavak aktivnosti Elektrotehničkog fakulteta tokom pojave virusa korona, dodajući da su u proteklom periodu studenti izradili tunel za dezinfekciju koji se nalazi na fakultetu.\n– Na početku pandemije smo izradili zaštitne vizire, koje smo uz sufinansiranje Skupštine grada Istočno Sarajevo podijelili domovima zdravlja i bolnicama na istoku Republike Srpske. Smatramo da je to dobar primjer koji bi trebalo svi da slijede i da pomognemo našim zdravstvenim radnicima u ovom trenutku – rekao je Popović.\nRukovodilac Službe hitne medicinske pomoći Doma zdravlja Istočno Sarajevo Marela Šagolj istakla je da kroz kovid ambulantu dnevno prođe oko 150 ljudi i da će donirani računar olakšati unos podataka u elektronski zdravstveni karton.\n– Za kompletno praćenje zdravstvenog stanja nama je neophodan elektronski zdravstveni karton za šta nam je potreban računar – rekla je Šagoljeva.\nOna je izrazila zahvalnost rukovodstvu Elektrotehničkog faulteta za iskazano razumijevanje i pružanje pomoći, napominjući da će od sutra u funkciji biti još jedna kovid ambulanta u Miljevićima, zbog povećanog broja pacijenata.\nŠagoljeva je dodala da je sve što je do sada urađeno u kovid ambulanti zapisano u protokolu, nije u elektronskim zdravstvenim kartonima pacijenata, što i jeste predstavljalo najveći problem.\nPrema njenim riječima, ljudi i dalje ne poštuju propisane mjere radi zaštite od virusa korona, te da su, kada se zaraze, djelimično i sami krivi za to.\n– Onog trenutka kada se osoba zarazi, onda se kod nje pojavi strah za život, nastaje panika i tada kreće stampedo prema zdravstvenim ustanovama. Previše je informacija i u medijima i normalno je da su ljudi uplašeni. Ipak, oni sa blagom kliničkom slikom trebalo bi da ostanu kod kuće, kao što je slučaj i sa drugim virozama, a ukoliko visoka temperatura, kašalj, otežano disanje traju nekoliko dana, onda da nam se jave – napomenula je Šagoljeva.\nOna smatra da je u “poplavi” pacijenata koji dolaze, moguće da se neće stići posvetiti onima kojima je zaista neophodna medicinska pomoć, napominjući da trenutno imaju troje zaraženih ljekara, koji su u izolaciji, dok ostali daju maksimalno u radu, te da ne zna koliko će sve ovo još moći da izdrže.\nTags: Dom zdravlja Istočno Sarajevo Elektrotehnički fakultet Univerziteta u Istočnom Sarajevu\nPrethodna PALE: Otvoreno odjeljenje Osnovnog suda\nSledeća PALE: Sastanak Radmanović-Jugović


redakcija November 20, 2018\t0 Komentara\nU okviru obeležavanja milenijumske aktivnosti Decenija akcije za bezbednost saobraćaja i zaštite žrtava saobraćajnih nezgoda, danas je u Velikoj sali Skupštine grada održano predavanje sa ciljem podizanja svesti građana o povredama u saobraćajnim nezgodama. Od prošle godine nadležni organi grada Valjeva prepoznali su značaj i aktivno se uključili u organizaciju ovog događaja.\nDanašnji program obeležavanja Svetskog dana sećanja na žrtve saobraćajnih nezgoda započeo je u 12 časova ispred Centra za kulturu, gde su učenici osnovnih škola i škole stranih jezika „Kontekst“ crtali svoje viđenje saobraćaja i ostavljali svoje slikovne poruke na zidu ustanove sa željom da ih što veći broj građana vidi i prepozna značaj istih.\n„Zaista mi je veliko zadovoljstvo da vas pozdravim i drago mi je da je ovo postala jedna tradicionalna manifestacija. Tema je izuzetno značajna i odnosi se na žrtve saobraćajnih nezgoda, a svedoci smo svakodnevnih saobraćajnih nesreća koje se dešavaju. Ono što je najbitnije je da razvijamo svest o poštovanju saobraćajnih propisa, kako bi izbegli sve one neželjene posledice koje proistuču iz nezgoda i nepoštovanja propisa. Neću da naglašavam kao lekar koliko opasne povrede i uopšte koliko skupo može biti lečenje posledica saobraćajnih nezgoda, a isto tako i dug period rehabilitacije koji čeka ljude koji su teže povređeni u saobraćaju i koji imaju pored traume i neke povrede koje zahtevaju opsežniji hiruški i ortopedski rad. Da ne bi došlo do toga izuzetno je značajno, ne samo to da znamo propise nego da kontinuirano kroz ovakve skupove edukujemo i stvorimo svest o tome kakve i kolike povrede u saobraćaju mogu biti“, istakao je gradonačelnik Valjeva dr Slobodan Gvozdenović u obraćanju prisutnima na današnjem predavanju.\nDragan Obradović, član Saveta za bezbednost saobraćaja grada Valjeva i profesor fakulteta zdravstvenih, pravnih i poslovnih studija Univerziteta Singidunum Valjevo rekao je da su na današnjem predavanju učešće uzeli načelnik Policijske uprave, učenici Tehničke škole u Valjevu , studenti Fakulteta zdravstvenih, pravnih i poslovnih studija.\n„Imali smo prezentaciju stanja bezbednosti saobraćaja na putevima za prvih deset meseci na području grada Valjeva, gde su pokazatelji u pogledu broja smrtno nastradalih, u pogledu teško i lako telesno povređenih lica. Takođe smo održali prezentacije koje se odnose na ponašanje pešaka, učesnika u saobraćaju u epi centru grada Valjeva, koji ukazuju na nepropisno ponašanje učesnika, na osnovu jednog brojanja saobraćaja dva dana po sat vremena u Ulici Vuka Karadžića naspram Gimnazije. Prikazano je stanje saobraćajne signalizacije oko svih sedam valjevskih osnovnih škola a učenici srednje Tehničke škole su ukazali na značaj nepostupanja u skladu sa odredbama Zakona o bezbednosti saobraćaja kada je u pitanju upotreba odnosno bolje rečeno zloupotreba mobilnog telefona. Naš cilj je da grad Valjevo ima što manje nastradale dece u saobraćaju, naravno da težimo da to bude apsolutna nula što je objektivno jako teško, ali pod tim nastradalim nek bude da ne bude poginule dece, da ne bude teško povređene dece, a ako nešto treba da se desi neka to budu makar najlakše posledice. Možete da vidite da smo u holu ispred sala postavili i određeni broj plakata koji su upravo vezani za ovu temu bezbednosti u saobraćaju i ovi plakati će stajati cele nedelje, s obzirom da je ova nedelja posvećena zaštiti žrtava saobraćajnih nezgoda. Želja nam je da što veći broj građana Valjeva dođe da pogleda ovo i vidi poruke. Naša generalana poruka odnosno poruka Saveta za bezbednost saobraćaja ove godine je „Čuvaj sebe-čuvaš druge“, poručio je Dragan Obradović.\nDelegacije belorusukog grada Molodečno u Valjevu\nRukometašice ŽRK „Meatalac 2015“ na prijemu kod gradonačelnika


BTC $64.906 +1,51%\nETH $4.166 +8,13%\nBCH $638 +4,41%\nEOS $4,82 +7,58%\nDOGE $0,25 +3,53%\nKomisija za finansijske usluge (FSC) iz Južne Koreje pozvala je zakonodavce da ubrzaju odobravanje prvog zakona o kriptovalutama u zemlji.\nKomisija za finansijske usluge (FSC) iz Južne Koreje pozvala je zakonodavce da ubrzaju odobravanje prvog zakona o kriptovalutama u zemlji, izveštava Blumberg 26. jula.\nHong Seong-ki, šef tima za virtuelne valute FSC-a, navodno je upozorio na sigurnosne rizike i rizike pranja novca kojima su izložene domaće kripto menjacnice. Blumberg navodi Seong-ki koji kaže:\n"Dok su kripto tržišta zabeležila brz rast, takve trgovinske platforme nisu dovoljno pripremljene u smislu sigurnosti. Trudimo se da na prvom mestu regulišemo najhitnije i najvažnije stvari, sa ciljem sprečavanja pranja novca [AML] i zaštite investitora. Predlog zakona treba usvojiti što je pre moguće".\nU maju, FSC se pridružio istrazi koju je inicirala korejska Služba za finansijski nadzor (FSS) u žalbama protiv pranja novca (AML) menjačnica. Dva najnovija slučaja hakerskih napada na kripto berze je dodatno podstakao Seul da formalizuje nadzor regulatora.\nBlumberg smatra da bi nacrt zakona koji je uvela korejska vladajuća stranka u martu mogao dovesti menjačnice pod direktan nadzor FSC-a, ali i dalje zahteva odobrenje Narodne skupštine.\nSeong-ki dalje navodi da ako se zakon usvoji, to ne bi značilo "zvanično odobrenje kripto trgovanja", već bi omogućio nadzornom organu da efikasno može da nadgleda operacije razmene, umesto da na bilo koji način "promoviše njihov rast".\nRanije ovog meseca, Cointelegraph je izveštavao o planovima za vanrednu sednicu Skupštine koja će se održati od 13. do 26. jula za zakonodavce koji će dalje razmatrati nacrte propisa za kriptovalute, ICO projekte i blokčein.\nU međuvremenu, tri korejanska ministarstva kažu da rade na izradi konačnog nacrta nove šeme klasifikacije industrije blokčeina i da bi trebalo da bude gotovo do kraja meseca. Nacrt bi mogao potencijalno redefinisati status kripto menjačnica i prepoznati ih kao regulisane finansijske institucije, za razliku od njihove prethodne klasifikacije kao "communication vendors".\nOvo je verovatno ključni trenutak u kojem Seul preispituje svoj stav prema kriptovalutama i blokčeinu, sa svežim vestima da je vlada obećala uvođenje afirmativnih zakona o blokčein investicijama, kao i indikacije ovog proleća da planira da preokrene svoju zabranu za domaće ICO projekte.\nBithumb: Povlačenje i deponovanje 9 kriptovaluta ponovo u funkciji\nKineska kripto berza BTCC planira da pokrene trgovinu u Južnoj Koreji u novembru\nJužnokorejska kripto berza Bithumb pokreće servis za plaćanje sa “azijskim Amazonom”


Republika / Hapšenje zbog posedovanja droge u Aleksandrovcu: Pokušao da pobegne policiji, ali nije daleko stigao!\nPripadnici Ministarstva unutrašnjih poslova u Aleksandrovcu uhapsili su D. M. (28) iz Aleksandrovca, zbog postojanja osnova sumnje da je izvršio krivična dela neovlašćeno držanje opojnih droga i ometanje službenog lica u vršenju službene dužnosti.\nPolicija je kod D. M. pronašla oko pet grama materije za koju se sumnja da je kokain, a prilikom hapšenja osumnjičeni je pokušao da pobegne, saopštila je Policijska uprava u Kruševcu.\nPo nalogu tužioca, osumnjičenom je određeno zadržavanje do 48 sati i on će, uz krivičnu prijavu, biti priveden Osnovnom javnom tužilaštvu u Brusu.\nREPUBLIKA SAZNAJE: Uhapšen Jeremićev potpredsednik!\nSrbija Aleksandrovac Droga Beg Bežanje Policija Droga Policija Kokain\n50 grama koke na jednom mestu?! Gastozu upala policija u stan!


Brnabić: Veliki dan za Kragujevac i za Srbiju\nTanjug 7. decembra 2018. 13:47\nKRAGUJEVAC – Otvaranje prve u nizu fabrike u industrijskom kompleksu MIND park kod Kragujevca je veliki dan i za taj grad i za Srbiju i predstavlja rezultat svih hrabrih reformi koje 2014. godine pokrenuo predsednik Repubilke Aleksandar Vučić, tada kao predsednik vlade, poručila je danas premijerka Ana Brnabić.\nOva investciija je rezultat reformi, napornog rada svih nas u poslednje četiri godine, ali i rezultat vere svih, rekla je Brnabić.\n„Vere predsednika Vučića da Srbija može bolje, da ima potencijal. Vere ‘Simensa’ u Srbiju, kojima sam zahvalna što veruju u nas i što su bili sa nama i kada je bilo najteže. Vere porodice Milanović u Srbiju. Hvala vam od srca na svemu što radite i što verujete da Srbija može da ide napred“, poručila je premijerka.\n„Moj cilj je da pokrenemo efikasnu transformaciju ka ekonomiji zasnovanoj na inovacijama, na znanju. Ova investciija je sve što želimo da postignemo u Srbiji da bismo postali konkuretni, da bi plate brže rasle, mladi ostajali u zemlji i vraćali se u nju“, istakla je Brnaić.\nKako je rekla, skup „World Minds“, koji okluplja najveće svetske stručnjake, inovatore, po prvi put će naredne godine biti održan u Srbiji, umesto u Cirihu, gde se uvek održava.\n„Okupljanje najvećih svetskih umova biće u Srbiji 2019. godine. To Srbiju postavlja na sam vrh svetske mape u inovacijama i omogućava nam da pokažemo svetu naše potencijale, talente i znanje“, rekla je Brnabić.\nPonovila je da će 28. decembra u Beogradu biti održano i okupljanje mladih iz celog sveta, naše dijaspore, te dodala da je na tu ideju došla upravo kroz razgovor sa predstavnicima kompanije Milanović, Simensa, američkog NCR… jer su joj rekli da im treba što više znanja i mladih.\n„Želela sam da pozovem ljude da se vrate i znate li ko se najviše javio da dođe? Upravo studenti sa ETH Univerziteta u Cirihu. Naši mladi inženjeri za koje će sutra ovo buti kuća“, poručila je Brnabć.


CINS-ova škola istraživačkog novinarstva | Medija centar Beograd\nPočetna > MC za medije > Konkursi > CINS-ova škola istraživačkog novinarstva\nCentar za istraživačko novinarstvo Srbije (CINS) raspisao je konkurs za Školu istraživačkog novinarstva, koja će trajati od 5. oktobra 2015. do 29. februara 2016. godine.\nPrijave su otvorene za sve zainteresovane studente novinarstva i novinare do 30 godina.\nZainteresovani se mogu prijaviti na adresu office@cins.rs tako što će poslati svoj CV i prijavni formular, sa subjektom mejla: „Prijava na školu istraživačkog novinarstva”. CINS će o izboru kandidata javnost obavestiti na sajtu, u roku od 10 dana nakon završetka konkursa.\nRok za prijave je 11. septembar 2015. godine.\nTokom prve sedmice trajanja škole istraživački tim CINS-a će izabranim učesnicima održati face to face trening u Beogradu u prostorijama Nezavisnog udruženja novinara Srbije (NUNS). Petodnevni trening (5. oktobar - 9. oktobar) obuhvatiće sve segmente rada istraživačkih novinara: osnove istraživačkog novinarstva, etički i profesionalni standardi, intervju, razvijanje mreže izvora, pronalaženje informacija i izbor tema, provera činjenica, rad sa bazama podataka, napredna pretraga interneta, zahtevi za pristup informacijama, sigurnost novinara itd. Kroz vežbe i praktične primere CINS-ov tim će prezentovati sve veštine i znanja neophodne za bavljenje istraživačkim novinarstvom.\nUčesnici će posle treninga imati priliku da u saradnji sa novinarima CINS-a i uz njihovo mentorstvo rade na sopstvenim istraživanjima. Svi tekstovi koji budu završeni u skladu sa CINS-ovim standardima biće objavljeni na CINS-ovom sajtu.\nPred sam kraj škole predviđen je još jedan dvodnevni trening u Beogradu, krajem januara ili početkom februara, kada će polaznicima koji su uspešno završili školu biti dodeljeni sertifikati. Prisustvo ovom treningu je takođe obavezno.


Ovaj članak sadrži pregled načina na koji poverenje funkcioniše u programu Access i stvari koje treba da razmotrite kada odlučite da li da pristupite Access bazi podataka na radnoj površini.\nNačini za pouzdanost baze podataka\nAccess podrazumevano onemogućava sve potencijalno nebezbedne kodove ili druge komponente u bazi podataka, bez obzira na verziju programa Access koju ste koristili za kreiranje baze podataka.\nKako Access omogućava da imate poverenja u bazu podataka\nKada Access onemogući sadržaj, on vas obaveštava o radnji tako što ste prikazali traku sa porukama.\nAko vidite traku sa porukama, možete da odaberete da li želite da imate poverenja sa omogućenim sadržajem u bazi podataka. Ako odlučite da imate pouzdan sadržaj, to možete da uradite na dva načina:\nKorišćenje trake sa porukama Kliknite na dugme Omogućavanje sadržaja na traci sa porukama. Kada odaberete ovu opciju, možda ćete morati da Ponovite proceduru ako se baza podataka promeni.\nTrajno pouzdanost baze podataka Postavite bazu podataka na pouzdanu lokaciju – fasciklu na disk jedinici ili mreži koju označite kao vjerovan. Kada izaberete ovu opciju, više ne vidite traku sa porukama i ne morate da omogućite sadržaj baze podataka sve dok se baza podataka nalazi na pouzdanoj lokaciji.\nAko ne želite da verujete bazi podataka, zanemarite ili zatvorite traku sa porukama. Kada ignorišete ili zatvorite traku sa porukama, i dalje možete da prikažete podatke u bazi podataka i koristite sve komponente u bazi podataka koje Access nije onemogućili.\nPre nego što odlučite da li da verujete bazi podataka, trebalo bi da razmotrite sledeće faktore.\nSopstvene bezbednosne smernice Vi ili vaše preduzeće možda imate bezbednosne smernice koje navode kako se rukuje sa datotekama Access baze podataka. Na primer, možda imate vrlo robusan sistem pravljenja rezervnih kopija na mestu i odlučite da ste voljni da verujete većini datoteka baze podataka, osim ako nemate određeni razlog za to. Nasuprot tome, možda nemate dobar sistem za pravljenje rezervnih kopija i zato biste možda želeli da budete vrlo oprezni kada odlučite da li želite da imate poverenja u bazu podataka.\nVaš cilj Kada Access onemogući sadržaj u bazi podataka koji vam nije pouzdan, ne blokira vam pristup podacima u toj bazi podataka. Ako želite da pregledate podatke u bazi podataka i ne želite da izvršite radnje koje mogu biti nebezbedne, na primer pokretanje akcionog upita ili korišćenje određenih radnji makroa, ne morate da verujete bazi podataka. Ako niste sigurni da li se radnja smatra nebezbednoj, možete pokušati da je obavite dok je sadržaj baze podataka blokiran pomoću onemogućen režim. Ako je radnja potencijalno nebezbedna, biće blokirana u ovim okolnostima.\nIzvor baze podataka Ako ste kreirali bazu podataka ili ako znate da je nastala od izvora koji vam veruje, možete odlučiti da verujete bazi podataka. Ako baza podataka dolazi iz potencijalno nepouzdanog izvora, možda ćete želeti da napustite bazu podataka bez poverenja dok se ne uverite da je sadržaj bezbedan.\nSadržaj datoteke baze podataka Ako ne možete da donesete odluku o pouzdanosti na osnovu drugih informacija, možete da razmotrite temeljno ispitivanje sadržaja baze podataka da biste videli koji potencijalno nebezbedan sadržaj baze podataka može da sadrži. Kada izvršite kompletnu proveru i uverite se da je sadržaj bezbedan, možete odlučiti da verujete bazi podataka.\nBezbednost lokacije na kojoj je uskladištena baza podataka Čak i ako znate da je sadržaj datoteke baze podataka bezbedan, ako je datoteka uskladištena na lokaciji koja nije potpuno bezbedna, neko bi mogao da uvede bezbedni sadržaj u bazu podataka. Trebalo bi da budete pažljivi kada odlučujete da verujete datotekama baze podataka koje su uskladištene na lokacijama koje možda nisu bezbedne.\nKada odlučite da verujete bazi podataka, možete da joj verujete pomoću trake sa porukama ili tako što ćete datoteku baze podataka staviti na pouzdanu lokaciju.\nTraka sa porukama se pojavljuje ispod trake.\nNa traci sa porukama kliknite na dugme Omogućavanje sadržaja.\nAko ne vidite traku sa porukama, ali je sadržaj onemogućen, uverite se da je traka sa porukama omogućena.\nU desnom oknu izaberite stavku Prikaži traku sa porukama u svim aplikacijama kada se aktivni sadržaj, kao što su makroi i ActiveX kontrole, blokira, a zatim kliknite na dugme u redu.\nZatvorite i ponovo otvorite bazu podataka da biste primenili izmenjenu postavku.\nKada traka sa porukama bude vidljiva i omogućena, možete da je koristite za omogućavanje sadržaja.\nDa biste naveli da je data baza podataka pouzdana i da se podrazumevano omogući, uverite se da se datoteka baze podataka nalazi na pouzdanoj lokaciji. Pouzdana lokacija je fascikla ili putanja datoteke na računaru ili lokacija na intranetu iz koje se smatra bezbednim za pokretnu šifru. Podrazumevane pouzdane lokacije uključujući predloške, dodatke i fascikle za pokretanje. Možete da navedete i sopstvene pouzdane lokacije.\nSavet: Ako želite da saznate putanju trenutne baze podataka, izaberite karticu datoteka da biste otvorili prikaz "backstage". Potpuna putanja trenutne lokacije baze podataka navedena je na kartici informacije .\nOtvorite fasciklu u kojoj se trenutno nalazi datoteka baze podataka, a zatim kopirajte datoteku baze podataka na željenu lokaciju.\nU dijalogu Access opcije , na levoj strani izaberite stavku Centar za pouzdanost.\nSa desne strane, u okviru Microsoft Office Access centar za pouzdanostizaberite stavku Postavke centra za pouzdanost.\nDa biste dodali mrežnu lokaciju, u desnom oknu potvrdite izbor u polju za potvrdu Omogući pouzdane lokacije na mreži .\nU dijalogu pouzdane lokacije Microsoft Office koristite neki od sledećih metoda:\nKliknite na dugme Potraži da biste prešli na lokaciju.\nDa biste naveli da bi potfascikle novih pouzdanih lokacija takođe trebalo da se pouzda, potvrdite izbor u polju za potvrdu potfascikle ove lokacije su takođe pouzdane .\nOpcionalno, u polju Opis otkucajte opis pouzdane lokacije.


Učenici smjera prerađivači plastike uskoro bi mogli birati kompanije za praksu – Biznis.ba\nNaslovnaBiHUčenici smjera prerađivači plastike uskoro bi mogli birati kompanije za praksu\nobjavljeno 09. okt 2020. u 12:42\nTo je bio povod za kompaniju “Prevent Components” d.o.o. Goražde i Deutsche Gesellschaft für Internationale Zusammenarbeit (GIZ) da organizuju online radionicu o načinu odabira učenika za praktičnu nastavu u kompanijama na primjeru Srbije, a u okviru projekta „IDEAL- Poboljšanje i razvoj obrazovnog sistema za plastičare/ke u Bosni i Hercegovini“.\nPrevent Components Goražde i GIZ sarađuju kroz razvojno partnerstvo u okviru programa develoPPP.de uime Njemačkog saveznog ministarstva za ekonomsku saradnju i razvoj (BMZ).\nŽeljko Rajčić, direktor Tehničke škole „Ivan Sarić“ koja je sa sistemom dualnog obrazovanja počela 2014. godine, a čijih je čak 80 posto učenika/ica prve generacije pronašlo posao, podijelio je svoje iskustvo sa Pravilnikom o načinu raspoređivanja učenika/ica za učenje kroz rad.\n– Nastavnici, članovi tima za Karijerno vođenje i savetovanje učenika u dualnom obrazovanju (KVIS) organizuju predstavljanje kompanija učenicima i roditeljima/zakonskim zastupnicima, takođe pripremaju učenike za intervju. Raspoređivanje učenika vrše predstavnici kompanija, organizator praktične nastave i stručni saradnici usklađivanjem iskazanih želja učenika kao i kompanija za određenim učenicima. Tim za KVIS organizuje u školi intervjuisanje učenika, koje rade kompanije uz obavezno učestvovanje roditelja/zakonskog zastupnika ili pedagoga, psihologa – kazao je Rajčić.\nSupervizor dualnog obrazovanja Vladan Doljančević, navodi kako je Bosch u Srbiji od samog početka imao stručnog instruktora za dualno obrazovanje.\n– Krenuli smo 2014. godine s novim obrazovnim profilom industrijski mehaničar, koji je uspešno završilo deset učenika. Svima smo ponudili zaposlenje u našoj kompaniji i bili smo vrlo ponosni kada je svih deset prihvatilo. Ove godine nam se pridružuju učenici koji čine šestu generaciju učenika dualnog obrazovanja. Ponosni smo na činjenicu da 20 posto učenika čine devojke – kaže Doljančević.\nBrend Continental, u okviru kojeg funkcionira i fabrika u Subotici, djeluje u 59 država svijeta.\n– Najznačajnije za nas je taj momenat predstavljanja kompanija gde dolazimo do učenika sa kojima ćemo sarađivati. Važni su nam intervju sa učenicima jer tu proveravamo koliko su spremni da postanu dio našeg tima – smatra Zec.\nVoditelj projekta „Dijalog o zapošljavanju mladih, inicijativa i dualno obrazovanje (DECIDE)“ iz GIZ-a Srbije Ivan Stojanović, poručuje da se kroz dualno obrazovanje stiču znanja, stavovi i vještine.\n– Stavovi koji se stiču u kompanijama, gde učenicu imaju priliku da uče od starijih kolega su od velikog značaja u procesu obrazovanja i sazrevanja mladih ljudi. Posvećenost učenju kroz rad i dobre navike su visoko cenjene u kompanijama. Učenici vrlo dobro znaju da prepoznaju svoju šansu i perspektive kojima treba da se vode. Rad u kompanijama za njih predstavlja neprocenjivo iskustvo, a ako dodam i tu financijsku naknadu onda je to za njih veoma značajna stvar, a za monge porodice je to bio značajan prihod – ističe Stojanović.\nOvakvi primjeri su samo poticaj da se na unapređenju dualno organizovanog stručnog obrazovanja u BiH radi još više, a razmjena iskustava s državama kao što je Srbija, koje su napravile iskorak, odličan je početak za unapređenje već postojećeg sistema i aktivnosti u BiH, saopćeno je iz GIZ-a.


Evropski Amazon - divlja priroda na obalama Mure, Drave i Dunava - Društvo - Dnevni list Danas\nPočetna » Društvo » Evropski Amazon – divlja priroda na obalama Mure, Drave i Dunava\n1Piše: Jelena Tasić 08. avgusta 2020. 13.06 Izmenjeno: 13.07\nIstovremeno, 14. jul je i rođendan i dan sećanja na biologa Martina Šnajder-Jakobija, jednog od pionira rada na uspostavljanju prekograničnog rezervata biosfere „Mura – Drava – Dunav“, što je pravi naziv „Evropskog Amazona“.\nReč je o budućem prvom Uneskovom prekograničnom rezervatu biosfere koji se prostire u pet država: Austriji, Sloveniji, Hrvatskoj, Mađarskoj i Srbiji.\nOne su Unesku podnele zajedničku nominaciju u okviru programa ove UN organizacije „Čovek i biosfera“, koji će 2021. proslaviti pola veka postojanja.\nDivljina u Evropi dostojna poređenja sa Amazonom smeštena je u donje tokove Mure i Drave, kao i u srednji tok Dunava na tromeđi Mađarske, Hrvatske i Srbije.\n„Kičmu“ ovog rezervata biosfere predstavalja reka Drava, za koju naučnici tvrde da je značajna i kao primer promene globanog koncepta uređenja površinskih tokova.\nDrava izvire u italijanskim Alpina u južnom Tirolu. Dužina njenog toka je 710 kilometara, od kojh je poslednjih 90 plovno.\nIz Italije teče ka istoku kroz Austriju, Sloveniju i Hrvatsku, gde jednim delom predstavlja hrvatsku granicu sa Mađarskom.\nKod Donjeg Miholjca skreće prema Osijeku, a kod Aljmaša, na granici Hrvatske i Srbije, uliva se u Dunav.\nNjena najveća pritoka je Mura, međunarodna reka, čiji 480 kilometara dug tok prolazi kroz Austriju, Sloveniju, Hrvatsku i Mađarsku.\nIzvire u austrijskim Alpima, a kao prirodna granica između Međumurja sa Slovenjom i Mađarskom ima status najsevernije hrvatske reke.\nU Dravu se uliva između Donje Dubrave u Međumurju i Legrada u Podravini, na lokalitetu Veliki Pažut koje je zaštićeno i kao posebni zoološki rezervat.\nPo dužini druga reka u Evropi, Dunav stiže sa Švarcvalda u Nemačkoj, preko Austrije, Slovačke i Mađarske da bi primio vode Drave, koja u svom najnižem toku deli Slavoniju od Baranje.\nDeo Evropskog Amazona u Srbiji čini rezervat biosfere „Bačko Podunavlje“.\nNalazi se na severozapadu Vojvodine i predstavlja jednu od najočuvanijih ritsko-močvarnih celina na čitavom toku Dunava.\nU okviru rezervata biosfere „Bačko Podunavlje“, koji se prostire na područjima opština Sombor, Apatin, Odžaci, Bač i Bačka Palanka na površini od 176.635 hektara, nalaze se četiri zaštićena područja: Specijalni rezervat prirode „Gornje Podunavlje“, Specijalni rezervatom prirode „Karađorđevo“, park prirode „Tikvara“, spomenik prirode „Šuma Junaković“ i zaštićeno područje „Bukinski hrastik“, kao i staništa nacionalne ekološke mreže.\nUnesko je 2017. „Bačko Podunavlje“ upisao u svoju Mrežu rezervata biosfere, koja je tom momentu obuhvatala 669 područja iz 120 zemalja.\nOva Uneskova Mreža je od ključnog značaja za ostvarivanje održive ravnoteže između zaštite biološke raznovrsnosti, očuvanja kulturnih vrednosti i socioekonomskog razvoja.\n– Ovaj jedinstveni rečni predeo područje je izuzetne biološke raznovrsnosti i centar retkih prirodnih staništa kao što su prostrane plavne šume, ade, rukavci i peščane rečne obale. „Bačko Podunavlje“ se takođe odlikuje veoma bogatom kulturnom baštinom koja je dokaz žive prošlosti i susretanja brojnih naroda i kultura na ovom prostoru. Postoje kriterijumi koje je Unesko utvrdio, a jedan od osnovnih jeste da područje ima ekosisteme koji su značajni ne samo na našem, nacionalnom nivou, nego i na širem biogeografskom planu. Drugi princip je da se može uraditi zonacija u skladu sa nacionalnim zakonodavstvom, a treći da pored zaštićenih područja moramo imati područja koja služe za podršku i područja koja služe za razvoj. To smo i postigli na 176.635 hektara na kojima se rezervat biosfere prostire – kaže Duška Dimović iz beogradske Kancelarije WWF Adria.\nOna napominje da je upisom Bačkog Podunavlja na listu rezervata biosfere načinjen presudan i odlučujući korak u daljem prožimanju zaštite prirode i njenog održivog korišćenja na područjima uz Dunav i Mostongu u Bačkoj.\n– Sad predstoji veliki posao na mudrom upravljanju područjem kroz saradnju sa upravljačima zaštićenih područja, korisnicima prirodnih resursa, lokalnim upravama i zajednicama na području rezervata biosfere – objašnjava Danasova sagovornica.\nKad je reč o celovitom rezervatu biosfere „Mura – Drava – Dunav“, centralno i zaštitno područje nalazi se na prostoru površine 280.000 hektara i uključuje 13 zaštićenih područja.\nOkruženo je sa 650.000 hektara prelaznog područja. Sav ovaj prostor ispunjavaju retke plavne šume, peščani i šljunkoviti sprudovi, rečna ostrva i mrtvaje.\nOvaj rezervat biosfera je dom mnogobrojnih retkih biljnih i životinjski vrsta, a u WWF Adria kažu da i „gotovo 900.000 stanovnika zavisi od Mure, Drave i Dunava, jer plavna područja štite naselja od poplava i osiguravaju snabdevanje pijaćom vodom, dok atraktivnost rečnih predela utiče i na turizam“.\n– U „Evropskom Amazonu“, zahvaljujući očuvanoj dinamici plavnih područja, postojanju prirodnih aluvijalnih šuma i brojnih vlažnih staništa, utočište nalazi veliki broj zaštićenih vrsta životinja i biljaka. Guste, gotovo neprohodne ritske šume autohtonih topola i vrba ispresecane brojnim rukavcima i mrtvajama danas su gotovo reliktnog karaktera. Među najznačajnijim retkim vrstama životinja ovog područja ističu se orao belorepan, crna roda, patka njorka, divlja mačka, vidra, jazavac, kao i najveća populacija evropskog jelena u Srbiji. Ovo područje je stanište najveće populacije orla belorepana u Evropi, sa čak 140 parova, ali i važno područje za više od 250.000 migratornih ptica – nabraja Duška Dimović.\nPrema njenim rečima, rad na uspostavljanju „Evropskog Amazona“ zvanično počeo inicijativom WWF-a 2011. godine, potpisima ministara zaštite životne sredine svih pet zemalja na deklaraciju o uspostavljanju prekograničnog rezervata biosfere. Hrvatska i Mađarska su već 2012. zaštitile svoj rečni predeo, a potom i Srbija 2017, Slovenija 2018 i Austrija prošle godine.\nNjihova zajednička nominacija u Unesku, međutim, nije u popunosti zaštitila ovaj rezervat biosferu, pre svega, od „zastarelih načina upravljanja ovim područjem, posebno u Srbiji, Mađarskoj i Hrvatskoj“, navode u WWF Adria.\nBogatstvo živog sveta Evropskog Amazona najviše ugrožava čovek.\nRegulacijom rečnih vodotokova za potrebe rečne plovidbe i poljoprivrede u poslednjih 100 godina uništeno je 80 odsto prirodnih plavnih područja uz Dunav, kao biološki najproduktivnijih staništa.\nNestanak plavnih područja ugrozio je funkcionisanje ekosistema, zbog čega je WWF, uz pomoć drugih institucija, pokrenuo inicijativu za obnovu plavnih područja duž Dunava.\n„Proglašenje rezervata biosfere važan je odmak od štetnih projekata poput izgradnje novih hidroelektrana ili eksploatacije sedimenata. Održivi suživot ljudi i prirode je smer u kojem se mora ići, ako želimo da ublažimo neizbežne posledice klimatskih promena“, ukazuju u WWF Adria.\n– Dodatna podrška „Prekograničnom rezervatu biosfere Mura-Drava-Dunav“ su i projekti ukupne vrednosti oko 14 miliona evra, koje sufinansira EU, a doprinose i zaštiti prirode i razvoju čitavog područja. Tako je u sklopu ove inicijative uspostavljena saradnja zaštićenih područja svih pet zemalja, sa ciljem prekograničnog upravljanja, dok je fokus projekta „Biciklističke staze Evropskog Amazona“ uspostavljanje modela održivog cikloturizma – napominje Duška Dimović.\n„Srbija je od ove godine bogatija za tri zaštićena područja prirode. To su specijalni rezervati prirode duž Morave, ‘Brzansko moravište’ i ‘Osredak’, kao i geološki fenomen Spomenik prirode ‘Blederija’, koji je stanište velikog broja retkih i ugroženih vrsta. Proglašenjem ovih područja u Srbiji je trenutno zaštićeno 7,66 odsto teritorije, odnosno 677.950 hektara u okviru 450 područja“, objavio je Zavod za zaštitu prirode Srbije povodom svetskog Dana zaštite životne sredine, 5. juna, koji je ove godine obeležen pod sloganom „Vreme je za prirodu“. Glavna tema ovogodišnjeg Dana zaštite životne sredine bilo je očuvanje biodiverziteta.\nUnapređenje odnosa prema životnoj sredini\nMeđunarodni koordinacioni savet Unesko programa „Čovek i biosfera“ doneo je odluku o upisu „Bačkog Podunavlja“ na Svetsku listu rezervata biosfere, na 21. sednici održanoj u Parizu 14. juna 2017. godine. Nominaciju je godinu dana ranije podnela Nacionalne komisija za saradnju sa Uneskom. Program „Čovek i biosfera“ je internacionalni naučni program koji je Unesko pokrenuo 1971. sa ciljem da se uspostavi naučna osnova za poboljšanje odnosa između ljudi i životne sredine. Ovaj program kombinuje prirodne i društvene nauke, ekonomiju i obrazovanje kako bi poboljšao kvalitet života, ravnopravnu podelu prirodnih dobara i njene koristi i zaštitio prirodne vrednosti, kao i upravljane ekosistemima, na taj način promovišući inovativne pristupe ekonomskom razvoju koji su društveno i kulturno prihvaćeni i održivi za životnu sredinu. Trenutno Uneskova svetska mreža rezervata biosfere obuhvata 701 lokalitet u 124 zemlje, uključujući i 20 prekograničnih područja.\nDrava, dunav, Mura, priroda


Zapadni Balkan top tema predstojećeg sastanka u Briselu | Politika\nZapadni Balkan top tema predstojećeg sastanka u Briselu | MONDOBA\nZapadni Balkan top tema predstojećeg sastanka u Briselu 0 Podijeli Podijeli na facebook Podijeli na twitter Podijeli na viber Pošalji na mail\n27.04.2021. / 22:54 22:59\nZapadni Balkan top tema predstojećeg sastanka u Briselu\nAutor Vesna Kerkez 27.04.2021. / 22:54 22:59\nZapadni Balkan će biti jedna od glavnih tema na sastanku Savjeta za inostrane poslove EU, koji će biti održan 10. maja u Briselu.\nPoručeno je ovo tokom razgovora članova Predsjedništva BiH sa visokim predstavnikom EU za inostrane poslove i bezbjednosnu politiku EU Žozepom Boreljom.\nPredsjedavajući i srpski član Predsjedništva BiH Milorad Dodik i članovi Predsjedništva Željko Komšić i Šefik Džaferović razgovarali su putem video-linka sa Boreljom o aktuelnoj političkoj situaciji u regionu, saopšteno je iz Predsjedništva.\nČlanovi Predsjedništva BiH izrazili su opredijeljenost za razvijanje dobrosusjedskih odnosa i regionalne saradnje, te podržali aktivno učestvovanje BiH u regionalnim inicijativama u skladu sa načelima koja se primjenjuju u EU.\nOvom prilikom članovi Predsjedništva BiH izrazili su zahvalnost visokom predstavniku EU Borelju na partnerskoj i aktivnoj ulozi u reformskim procesima.\nRazgovarano je i o narednim koracima koji su neophodni da bi BiH ispunila potrebne reforme za realizaciju 14 preporuka iz Mišljenja Evropske komisije o zahtjevu za članstvo BiH u EU.\nNaglašeno je da je u ovom procesu obaveza svih nivoa vlasti da se pojačaju napori kako bi se provele reforme koje će poboljšati kvalitet života svih građana u BiH.\nBorelj je pozvao je članove Predsjedništva BiH na ubrzaniji rad na ispunjenju uslova iz Mišljenja Evropske komisije kako bi se postigao napredak na evropskom putu.\nOn je naglasio da evropske integracije nemaju alternativu za BiH, kao i za ostale zemlje zapadnog Balkana, i da će na tom putu EU nastaviti pružati podršku i pomoć.\nU kontekstu nabavke vakcina preko Evropske komisije, a pod koordinacijom Austrije, Borelj je potvrdio da će zapadni Balkan dobiti 651.000 doza "fajzer" vakcina protiv virusa korona, a najveći broj, odnosno 214.000 doza će stići u BiH.\nzapadni Balkan Brisel Predsjedništvo BiH


Užas u Avganistanu: U nesreći poginulo 15 članova porodice\nI. Đ. 28. maja 2017. 12:23\nU nesreći na severu Avganistana poginulo je danas najmanje 15 članova jedne porodice kada je kamion sleteo sa puta u reku, saopštili su zvaničnici.\nMeđu poginulima u nesreći koja se dogodila na glavnom putu između Parvana i Kabula koji je poznat po nesrećama, bili su žene i deca, a povređeno je dvoje dece koja su prevezena u bolnicu, rekla je portparolka lokalnih vlasti Vahida Šahar.\nOna je dodala da su sve žrtve članovi jedne porodice, prenosi AFP.\nŠef lokalne policije Alizai Ahmadi, potvrdio je vest o nesreći, ali je naveo da je bilo 16 poginulih među kojima je bilo šest žena i šestoro dece.\nKako agencija navodi, put Kabul-Parvan jedan je od najopasnijih na svetu zbog istrošenosti, nesprovođenja saobraćajnih pravila i oronulih putničkih vozila koja tuda prolaze.


BEZBEDNOST MLADIH U SAOBRAĆAJU - PRIORITET OPŠTINE LAZAREVAC\nAgencija za bezbednost saobraćaja u saradnji sa Savetom za bezbednost saobraćaja na teritoriji GO Lazarevac i učenicima lazarevačkih srednjih škola , organizovala je predavanje na temu bezbednosti mladih u saobraćaju.\nAgencija već nekoliko godina za redom sprovodi različite kampanje kako bi podigla nivo bezbednosti mladih, a jedna od aktivnosti koja je aktuelna u ovom periodu jeste akcija ``Na maturu bez automobila`` . Ova kampanja potekla je iz kragujevačke srednje škole nakon nekoliko nemilih događaja u kojima su stradali maturanti. Predsednik GO Lazarevac , Bojan Sinđelić kaže da su baš mladi ljudi uvek nezaobilazna i prioritetna tema kada je bezbednost u saobraćaju u pitanju.\n„Želim da poručim maturantima da zaista zaborave na automobil kada krenu na proslavu mature. Taj dan treba da ostane u lepom sećanju . Mi iz GO Lazarevac činimo sve da delujemo preventivno i ovim putem takođe želim da ukažem da će u vreme proslava sasvim sigurno biti pojačane saobraćajne kontrole, a sve u cilju da se sačuva svaki život“, istakao je predsednik Sinđelić.\n„Ideja nam je da obiđemo što veći broj lokalnih samouprava i gradova, kako bismo mladima dali do znanja da alkohol i vožnja ne idu zajedno“, rekao je načelnik odeljenja za preventivne aktivnosti Agencije za bezbednost saobraćaja Duško Pešić.\nOno što je karakteristično kada su mladi u pitanju jeste da aktivnosti koje kampanja organizuje daju rezultate , tako da je 1997. godine 328 mladih ljudi izgubilo živote u saobraćajnim nesrećama, a prošle godine 103. Za više od 70 posto je smanjen broj izgubljenih mladih života . Još uvek nismo zadovoljni i mislimo da možemo da postignemo bolje rezultate kako više uopšte ne bi stradali mladi. Ono što se izdvaja kao uzrok saobraćajnih nezgoda kada su mladi u pitanju jesu brzina, alkohol i u poslednje vreme i korišćenje mobilnih telefona tokom vožnje. Mi se trudimo da im kroz ove tribine ukažemo i na značaj upotrebe sigurnosnog pojasa , da menjamo neke njihove negativne stavove, a pored Agencije , jedan od učesnika u ovakvim kampanjama je i Savez paraplgičara i kvadriplegičara Srbije , gde osobe koje su strradale u saobraćajnim nezgodama iznose svoja iskustva i na taj način ukazuju mladima kako jedan ternutak nepažnje može da im promeni ceo život, dodao je Pešić.\nGlumac Nenad Okanović podržao je ovu kampanju i kroz razgovor sa lazarevačkim srednjoškolcima, istakao značaj bezbednosti u saobraćaju, poručivši da treba da shvate da oni sami biraju šta treba da pamte.\n„Sa mature treba da pamtite lepe stvari, lepe događaje a ne da zbog nepromišljenih momenata doživite traumatična iskustva koja za čitav život ostavljaju ružna sećanja“, rekao je Nenad Okanović.


U Visokom se budžetskim novcem vrši direktna promocija aktuelne gradonačelnice – Visokoin.com\nU Visokom se budžetskim novcem vrši direktna promocija aktuelne gradonačelnice\n· 13. Oktobra 2020. ·0\nTI BiH objavio alarmantan izvještaj\n“Transparency International u Bosni i Hercegovini” (TI BiH) predstavio je danas u Sarajevu rezultate dvomjesečnog monitoringa predizbornih aktivnosti u 68 lokalnih zajednica u BiH, kao i mobilnu aplikaciju “Reflektor”, putem koje će građani moći da anonimno prijave slučajeve kupovine glasova, predizbornog zapošljavanja, oglašavanja na zabranjenim mjestima, pružanja javnih usluga u zamjenu za glas i sve druge oblike zloupotrebe javnih sredstava u izbornom procesu.\nPosmatrači TI-ja BiH zabilježili su brojne slučajeve kršenja Izbornog zakona, a zbog svega je upućeno 69 prijava Centralnoj izbornoj komisiji. Najveći broj prijava odnosi se na zabranjeno oglašavanje izvan perioda izborne kampanje, ali i ostale slučajeve zloupotreba javnih resursa za izbornu promociju.\nCentralna izborna komisija je po prijavama TI-ja BiH već kaznila šest političkih subjekata, a ishod ostalih postupaka još se čeka.\nZabilježeno je i 16 primjera plaćenog oglašavanja javnih preduzeća i institucija kojima se promovišu kandidati na lokalnim izborima. Posebno se ističu slučajevi u Bijeljini, Visokom, Banjoj Luci i Banovićima, gdje se kroz javne kampanje plaćene budžetskim novcem vršila direktna promocija aktuelnih gradonačelnika i načelnika koji su se ponovo kandidovali na lokalnim izborima.\nPrije službenog početka izborne kampanje, zabilježeno je i 78 većih stranačkih skupova koji su po svom karakteru bili predizborni. Na jednom od njih – u Doboju, po vlastitom priznanju, predsjednik Gradskog odbora SNSD-a dijelio je novac penzionerima, studentima i mladim bračnim parovima, a slučaj je prijavljen CIK-u.\nPosmatrači TI-ja BiH ispratili su 572 javna događaja, od kojih se 127 odnosilo na otvaranje infrastrukturnih objekata, a na čak 65 posto događaja prisutnima su se obraćali kandidati na lokalnim izborima. U Banjoj Luci je na otvaranju 950 metara puta zabilježen primjer gdje su stranački aktivisti nosili plakate sa porukama kojima se zahvaljuju kandidatima SPS-a i aktuelnom gradonačelniku, a član Predsjedništva BiH na javnoj govornici pričao je o fizičkim obračunima sa pristalicama opozicije. U 102 slučaja prisustvo funkcionera nije bilo u njihovoj nadležnosti, a na 152 događaja iznošena su predizborna obećanja, navodi TI BiH.\nPosmatrači TI-ja BiH zabilježili su još 1.431 primjer gdje su javni resursi korišteni za izbornu promociju stranaka i kandidata i dobijanje podrške birača. Evidentirano je 547 slučajeva intenziviranja javnih radova u predizbornom periodu, kao i 150 primjera raspodjele posebnih podsticaja i subvencija koje se najčešće odnose na jednokratne isplate tempirane u predizborni period.\nNačelnik Ugljevika jednokratno je dijelio po 100 KM djeci demobilisanih boraca, a gradonačelnik Zenice isplatio je 100.000 KM Udruženju penzionera uz tvrdnju da slučaj nema veze s izborima i da će Udruženje dijeliti pomoć socijalno ugroženima penzionerima.\nU protekla dva mjeseca zabilježena su i 62 slučaja omogućavanja besplatnih pregleda, lijekova, putovanja i popusta na javne usluge. Gradonačelnik Bijeljine i načelnik općine Novo Sarajevo organizovali su besplatan izlet za određene kategorije stanovništva, a u Trebinju je grad iz Agrarnog fonda osnovao posebnu prodavnicu za penzionere, u kojoj mogu dobiti popust i do 50 posto.\nSpomenute aktivnosti TI BiH provodi u okviru projekta “Podrška građanima u borbi protiv korupcije”, a u saradnji sa partnerskim organizacijama Centri civilnih inicijativa (CCI) i Centrom za razvoj medija i analize (CRMA). Finansijsku podršku za projekt omogućila je Američka agencija za međunarodni razvoj (USAID), saopćeno je iz TI-ja BiH.


PRESEK - Nevakcinisana deca: Ostaju bez mesta u vrtićima - Magazin Pressek\nNevakcinisana deca: Ostaju bez mesta u vrtićima\nZakon o zaštiti stanovništva od zaraznih bolesti definiše da je za boravak dece u predškolskim i školskim ustanovama, kao i u ustanovama za smeštaj dece bez roditeljskog staranja neophodno ispuniti uslove imunizacije\nBy Izvor: tanjug, foto:pixabay/ArtisticOperations Ponedeljak, 30. oktobar 2017.\nRoditelji više neće moći da ostavljaju nevakcinisanu decu u vrtićima jer im pedijatri neće davati potvrde kojim se dokazuje da je dete zdravo za kolektiv.\n- Nakon što je do nas došla ta informacija, odlučili smo da u avgustu istaknemo obaveštenje o obaveznoj vakcinaciji. Iako od Gradskog zavoda za javno zdravlje svim domovima zdravlja redovno stižu dopisi da se mora raditi na povećanju procenta vakcinisane dece, neke ustanove nisu istakle obaveštenje, ali smo mi samoinicijativno odlučili da se ozbiljno pozabavimo tim pitanjem. U obaveštenju smo naveli član zakona kako bi se roditelji uverili da to nije nešto što im nameću zdravstvene ustanove, već je to zakonska obaveza, kaže direktorka Doma zdravlja Stari grad Vesna Janjušević.\nPostoje slučajevi kada deca u slučaju medicinske kontradikcije ne mogu primiti vakcinu, kažu u ministarstvu i dodaju da je cilj da se u „datim trenutnim okolnostima može pratiti koja su deca vakcinisana, a koja ne”.\n- Interes sistema u totalu je da se prati obuhvat vakcinacije zbog mogućnosti i opasnosti epidemije, za šta za sada ne postoji opasnost, jer je situacija pod kontrolom i svakodnevno se prati, kažu iz ministarstva.\nZakon o zaštiti stanovništva od zaraznih bolesti definiše da je za boravak dece u predškolskim i školskim ustanovama, kao i u ustanovama za smeštaj dece bez roditeljskog staranja neophodno ispuniti uslove imunizacije, „osim u slučaju postojanja medicinske kontradikcije koju utvrđuje doktor medicine odgovarajuće specijalnosti ili stručni tim za kontraindikacije”.


PRIPADNICI MO I VS NA 19. NOVOSADSKOM POLUMARATONU\nU nedelju 25. marta održan je 19. Novosadski polumaraton, po izuzetno lepom i sunčanom vremenu i uz učešće preko 400 takmičara iz zemlje i inostranstva. Na polumaratonu je, pod stručnim vođstvom vojnih službenika Stevana Grujića iz Vojne akademije, Slobodana Nikolića iz Vojne gimnazije, Snežane Stančetić i Gorana Živkovića, učestvovalo preko 70 pripadnika MO i Vojske Srbije.\nNajuspešniji predstavnici MO i VS u pojedinačnoj konkurenciji na stazi od 21,1 km bili su profesionalni vojnik Mariana Čegar Lukić iz Vojne akademije koja je osvojila drugo mesto, i profesionalni vojnik Ksenija Bubnjević iz ViPVO koja je na cilj stigla kao trećeplasirana.\nU štafetnoj trci na stazi od 21,1 kilometar štafeta MO i VS u sastavu: major Aleksandar Neševski, stariji vodnik Goran Čegar i profesionalni vojnik Mirko Stanković, zauzela je drugo mesto, dok je ekipa Vojne akademije 1 (kadeti Goran Antonijević, Aleksandar Kričak, Nikola Ilić, Milan Simonović, Račić Đorđe, Maletić Aleksandar) zauzela treće mesto.\nŠtafeta Vojne gimnazije bila je najuspešnija u konkurenciji srednjih škola.\nNajuspešniji predstavnik MO i VS u trci na 10, 5 kilometara bila je potporučnik Nevena Jovanović iz Garde, koja je zauzela 3. mesto.


RTCG - Radio Televizija Crne Gore - Nacionalni javni servis :: Fudbal :: Prelijepo fudbalsko veče na Enfildu\n16. 09. 2021. 10:40 >> 10:41 0\nTrener fudbalera Liverpula Jirgen Klop rekao je da je bilo prelijepo fudbalsko veče na Enfildu i da je zadovoljan pobjedom protiv Milana u Ligi šampiona, prenio je Skaj.\nLiverpul je na svom terenu pobedio Milan sa 3:2, u prvom kolu Grupe B Lige šampiona.\nLiverpul je vodio sa 1:0 i promašio penala da bi zatim primio dva brza gola do kraj poluvremena. U nastavku meča "crveni" su uspeli da postignu dva gola, preokrenu rezultat i trijumfuju.\n"Prelepo fudbalsko veče na Enfildu. Počeli smo jako dobro utakmicu, ali nas je pred kraj poluvremena stigla kazna zbog opuštanja. Zanijela nas je sopstvena dobra igra i postali smo malo nedisciplinovani", izjavio je Klop.\nKlop je istakao da je sve vrijeme vjerovao u pobjedu.\n"Vjerovao sam da možemo da se vratimo i pobijedimo u drugom poluvremenu. Postigli smo divne golove i mislim da smo na kraju zasluženo pobijedili", rekao je on.\nZa Liverpul je bilo važno da zabilježi pobjedu na startu u jednoj od najtežih grupa u kojoj se još nalaze Porto i Atletiko Madrid.\n"Protivnik kog smo dobili iz najslabijeg šešira je Milan. Znamo koliko je ovo teška grupa. Zato je bilo bitno slaviti. Neće ovaj trijumf ništa riješiti, ali je jako važno što smo odmah uzeli tri boda", izjavio je Klop.\nU narednom kolu, Liverpul će gostovati Portu.\n"Prljave pobjede su najvažnije"\n"Poštujem Simeonea, ali mi se ne sviđa njegov stil"\nGvardiola: Zbog Klopa sam bolji trener


Korona virus: Bolnice u Srbiji se ponovo pune, sve više zainteresovanih za treću dozu - američki obaveštajci podeljeni oko pitanja porekla virusa - Ozonpress :: internet portal\nDok kineski ministar spoljnih poslova izveštaj naziva „antinaučnim“, američki predsednik Bajden kritikuje kinu što nije više sarađivala u istrazi.\nDoktor Bekić je za RTS rekao da je „za kolektivni imunitet u Srbiji potrebno bar još milion vakcinisanih“.\n„Svi ljudi koji su u velikom broju kontakta – vojska, policija, državna uprava, prosvetni radnici su, takođe, u grupi o kojoj se razmišlja da se obavezno vakcinišu, jer ćemo na taj način sa 50 odsto vakcinisanih građana, skočiti možda na 70 odsto i približiti se kolektivnom imunitetu“, rekao je.\n„Ljudi su se zarazili na letovanju, na porodičnim skupovima, neki nemaju ideju gde su se zarazili što govori koliko je bolest nepredvidiva, dovoljno je da neko bude inficiran i da nema tešku kliničku sliku, a da može da zarazi druge“, kaže ona.\nMilošević kaže i da lekari koji odbijaju da se vakcinišu „narušavaju višemilenijumski etički koncept da ne smeju da naškode pacijentu“.\n„Kada i ovaj talas prođe, mi nismo sigurni da na jesen ili u ranu zimu nećemo imati još jedan talas“, dodao je.\nStudija „Arhiv bolesti u detinjstvu“ je odgovor na pitanja koja muče roditelje kada je vakcinacija dece u pitanju.


Kompanije Yahoo i Google postali partneri u konteksualnom oglašavanju — Online Tržište\nObjavio(la) admin u kategoriji Online oglašavanje, Yahoo na dan 8. Februara 2013. / ostavite komentar\nOdlaskom iz Google-a i dolaskom na čelo kompanije Yahoo, bilo je onih koji su sugerirali da je Marissa Mayer dosegla svoj limit za napredak u gigantu Internet pretrage te da njena uloga u Google-u i nije bila toliko značajna koliko je ona željela. Bilo kako bilo, sada je objavljeno partnersto kompanija Yahoo i Google po pitanju konteksualnog oglašavanja.\nZa manje od godinu dana otkako je došla na čelo Yahoo, Marissa Mayer naporno je radila na oporavku kompanije koja je nekada bila sinonim za Internet. Ona je započela proces izgradnje korporativne kulture po kojoj bi Yahoo trebao da bude prepoznat, te da angažira bivše Google-ove rukovoditelje.\nZa sada postoje pozitivni znakovi da ova strategija daje rezultate. Kompanija Yahoo nadmašila je očekivanja analitičara sa svojim posljednjim izvješćem o zaradi.\nS obzirom na glasine oko odnosa između Marrisa Mayera i Google-a nakon njenog odlaska te njene želje da od Yahoo-a napravi jaku kompaniju koja će biti konkurent Google-u, malo tko je očekivao da bi kompanije Yahoo i Google mogle ući u neke zajedničke poslove, ali upravo se to dogodilo. Prvi zajednički posao biti će u sferi oglašavanja.\nKompanija Yahoo je objavila da početi sa prikazivanjem oglasa sa Google AdSense i AdMob usluge na raznim Web sajtovima koje su njenom vlasništvu.\nDodavanjem Google-a našem popisu partnera za kontekstualne oglase, mi ćemo biti u mogućnosti proširiti našu mrežu, što znači da korisnicima možemo služiti oglase koji imaju još više smisla,\nnavodi se u priopćenju kompanije Yahoo.\nKompanija Yahoo posljednjih nekoliko godina se bori da privuče što više oglašivača. Prihod od oglašavanje pada tri godine uzastopno da bi prošle godine kompanija zabilježila mali rast. Objava sporazuma sa kompanijom Google može ukazivati na postoje neke nedostatnosti u savezu Yahoo-a sa Microsoft-om koji trenutno obavlja većinu svog oglašavanja u pretraživanju kao dio dugoročnog sporazuma sa Yahoo potpisanog 2009 godine. Krajem prošle godine, Yahoo je uveo novu, revolucionarnu oglasnu jedinicu ubacivanjem Cene Po Lead-u (Cost-Per-Lead, CPL) oglasa odmah ispod ispisa nekog sajta u okviru organskih rezultata pretrage. Ovi novi oglasi kompaniji Yahoo pružaju mogućnost zarade od ogla[avanja u pretraživanju odvojeno od sporazuma sa Microsoft-om.\nDogovor sa Google biti će ograničen samo na kontekstualne oglase (bez oglašavanja u pretraživanju) i da će se oni pojavljivati na Yahoo stranicama za financije, vijesti, sport i automobili. Google će zadržati dio prihoda od oglasa prikazanih na Yahoo stranicama ali nije objavljeno koliko je to procenat.\nDogovor kompanija Yahoo i Google dolazi nekoliko mjeseci nakon što je izvršni direktor kompanije Yahoo, Marissa Mayer, na poziciju prvog operativca dovela Henrique de Castro, nekada visokopozicioniranog u kompaniji Google u odsjeku oglašavanje.\nTagovi: kontekstualni oglasi, kontekstualno oglašavanje, oglasi, online oglasi, yahoo\nZa prvog čoveka kompanije Yahoo dolazi predsednik PayPal-a Scott Thompson


TV Nova M: Mladi u Crnoj Gori sve duže s roditeljima\nTanjug 15. septembra 2019. 10:27\nPODGORICA – Skoro 72 odsto mladih u Crnoj Gori živi sa svojim roditeljima, pokazuju rezultati istraživanja Eurostata, a stručnjaci smatraju da njihov odlazak iz kuće odlažu nedostatak novca i adekvatan posao, kao i uticaj sredine i običaj da muška deca što duže ostanu s roditeljima kako bi proces osamostaljivanja odložili.\nKako se navodi, na Balkanu mladi najduže ostaju u roditeljskom domu, tako, na primer, Crnogorci porodične domove u proseku napuštaju sa 33 godine, a Hrvati sa 32.\nPsihološkinja Radmila Stupar kaže sa TV Nova M da deca iz kuće odlaze tek kada treba da zasnuju porodicu, što je sa psihološkog stanovišta pogrešno.\n„Odlazak od roditelja bi trebalo da se desi onda kada je ta osoba spremna da samostalno vodi svoj zivot. Kako je danas u našoj zemlji teško živeti od jedne plate, onda čekamo da imamo dve, ili neki dodatni posao, da bismo se usudili da počnemo samostalni život“, kaže Stuparova.\nPrema njenim rečima, mladi se sve teže suočavaju sa odrastanjem i odriču komfora koji imaju kod roditelja.\n„Ono što zabrinjava jeste činjenica da ovaj prelazni period suviše dugo traje.\nPodaci Monstata pokazuju da ako imamo na umu socijalne markere odraslosti kao što su završeno obrazovanje, napuštanje roditeljskog doma, zaposlenje, stupanje u brak, finansijska nazavisnost, gotovo 50 odsto mladih od 19 do 25 godina, odnosno svaka deseta od 26-35 godina, ne ispunjava te uslove“, kaže Radmila Stupar.


Zvezda, Partizan, korona virus i fudbal: Kako napraviti atmoferu pred praznim tribinama - Ozonpress :: internet portal\nVratila se Bundesliga: Laktanje u tišini – kako izgleda fudbal u doba korone\nGraja navijača, aplikacija Zum i snimci iz popularne FIFA kompjuterske igrice – sve je na stolu.\nEngleska Premijer liga u fudbalu nastavlja se 17. juna – to su sjajne vesti!\nPresuda: Verovatno je najbolje da ova varijanta bude opciona. Kao što je Li rekao, ne želite da slušate uzdahe dok ste na terenu, a verovatno ima i onih konzervativnih navijača koji smatraju da ovakva ideja „ubija“ lepotu fudbala.\nOvde se javlja jedno pitanje – da li će televizije emitovati i zvuk koji se čuje u igrici dok ispred monitora sa džojstikom u rukama čekate početak „virtuelnog“ okršaja.\nZamislite da tokom prenosa prave fudbalske utakmice čujete komentare poput onih poznatih „Nema mnogo ljubavi između ove dve ekipe“ ili „prošao je kao nožem kroz puter“.\nBut not too many will be rushing to copy FC Seoul’s example.\nHere’s why: https://t.co/4eBAylxQ2P pic.twitter.com/lR7lEcacvV\n„Stvar je u tome da je važno napraviti atmosferu na utakmici kako bi fudbaleri videli da imaju podršku, uprkos tome što navijači nisu fizički prisutni na stadionu“, rekao je Soren Karlsen, idejni tvorac Zum navijačke žurke.\nNa žalost, u praksi se ova ideja nije pokazala kao dobra – jer su pojedini navijači prekršili pravilo fizičkog distanciranja dok su proslavljali pobedu.\nKorona virus i klabing u Beogradu: „Sve je prepušteno savesti vlasnika klubova i gostiju“


BTC $38.959 -7,51%\nETH $2.869 -8,67%\nBNB $428 -7,56%\nSOL $124 -9,83%\nXRP $0,69 -6,59%\nItirijum fondacija je najavila tročlani pristup za dodelu 30 miliona dolara koji su namenjeni za godišnje troškove razvoja\nItirijum fondacija je najavila tročlani pristup za dodelu 30 miliona dolara koje je odredila za razvoj Itirijum mreže tokom naredne godine, prema objavi na zvaničnom blogu 21. maja.\nRaspodela za ove tri kategorije je sledeća 19 miliona dolara za buduće projekte, tekućim projektima priplao je 8 miliona dolara, a podrška developerima iznosi 3 miliona dolara. Veliki deo sredstava će biti namenjen projektima Itirijum 2.0, uključujući timove klijenata, istraživanje, dokumentaciju i komunikaciju, kao i dva projekta kao što su Plasma.\nPlasma, koju su prvi put predložili Vitalik Buterin i Džozef Pun u 2017. godini, predstavlja rešenje za skaliranje mreže koja koristi autonomne pametne ugovore. Plasma će navodno da omogući „blokčeinu da predstavi značajnu količinu decentralizovanih finansijskih aplikacija širom sveta“, navodi se u pismu o namerama (whitepaper).\nFondacija Itirijum je prvi put objavila svoj budžet od 30 miliona dolara naConsenSys samitu Ethereal 10. maja. Izvršna direktorka Aja Mijaguči tada je izjavila da fondacija namerava da uključi akademski angažman u Itirijum, što bi navodno privuklo istraživače i razvojne inženjere i stipendije za akademske projekte timova i organizacija.\nKao što je ranije izvestio Cointelegraph, Itirijum Fondacija objavila je "re-izdanje" veb sajta zajednice krajem aprila, što je navodno repozitorijum ispunjen Itirijum sadržajem kreiranim od strane zajednice, kao što su dokumentacija i tutorijali za korišćenje Itirijum alata.\nItirijum 2.0 "zaista nije tako daleko" navodi Vitalik Buterin na Devcon4 konferenciji\nVitalik Buterin: ETH je rešenje za ograničenu funkcionalnost koju ima bitkoin


04.07.2020. 11:57 > 12:11\nPrvi pacijenti bi u najveću dvoranu na Balkanu trebalo da budu smešteni već od ponedeljka, dok će još 240 mesta biti obezbeđeno u Ortopedskoj bolnici na Banjici koja se vraća u kovid sistem.\nZa vreme prvog udara korone, od marta do maja, nije bilo potrebe da se "Arena" pretvara u privremenu bolnicu, pošto su bili dovoljni kapaciteti Hale 1 Beogradskog sajma. Sada je, međutim, odlučeno da se barem za sada Sajam rastereti, a da pacijenti budu prebačeni u "Arenu" pošto tokom leta nema većih zakazanih manifestacija.\nNakon sastanka i analize epidemiološke situacije i kapaciteta zdravstvenog sistema, ministar zdravlja i lekari, direktori svih kovid bolnica, zajedno su izašli pred medije i još jednom apelovali na sve građane da se pridržavaju mera prevencije, da budu odgovorni prema sebi i svojim najbližima, jer je to jedini način da zajedno uspešno prebrodimo epidemiju.\nVIDEO: Ovako je izgledala privremena bolnica na Sajmu\nLončar: U kovid bolnicama slobodnih mesta za još dva dana, "Čigota" na Zlatiboru ulazi u kovid sistem, rade se procene i druge\nBolnica u Pančevu postaje KOVID BOLNICA


Najnovija biosenzorska tehnologija s patentiranom i inovativnom metodom dinamičkog merenja. iDia koristi GDH-FAD enzim koji u merenju nivoa glukoze u krvi nema interakciju s lekovima pa ne dolazi do pogrešnih rezultata u merenju. Omogućuje točno merenje glukoze u krvi gde šećeri slični glukozi poput maltoze, galaktoze i ksiloze ne mogu uzrokovati pogrešne rezultate\niDia set za kontrolu glukoze u krvi korisniku uređaja pruža jednostavnu i sigurnu upotrebu, vrhunsku pouzdanost tačnosti rezultata u skladu sa najvišim svetskim standardima. Sadrži najnoviju patentiranu biosenzorsku tehnologiju sa zaštitnim filmom, test trakice uz inovativnu metodu merenja i uz preporuku FDA i WHO vodećih svetskih organizacija.\nSenzorska tehnologija s kombinacijom enzima GDH-FAD sprečava uticaj spoljnih faktora na rezultate merenja. Šećeri slični glukozi poput maltoze, galaktoze i ksiloze ne mogu uzrokovati pogrešne rezultate\nAnatomski jastuci i dušeci\nOrmarići i stolići\nPrev:Sanyleg samostojeće čarape


RTS :: Potpisan memorandum o izgradnji beogradskog metroa, početak radova krajem godine\nDruštvo Potpisan memorandum o izgradnji beogradskog metroa, početak radova krajem godine\npetak, 22. jan 2021, 11:28 -> 09:16\nMinistar finansija Siniša Mali potpisao je zajednički memorandum Vlade Srbije, grada Beograda, kineske kompanije "Pauer Čajna" i francuskih kompanija "Alstom" i "Ežis rejl" o izgradnji beogradskog metroa.\nMemorandum o razumevanju za projekat izgradnje metroa u Beogradu ministar Siniša Mali je potpisao u Palati Srbija, sa direktorom JKP Beogradski metro i voz Stankom Kantarom, potpredsednikom grupe "Alstom" Filipom Delurom, generalnim direktorom u kompaniji "Ežis rejl" Olivieom Buvarom i predstavnikom kompanije "Pauer Čajna" Sje Zidijem.\n"Početak izgradnje prve linije krajem godine"\nSiniša Mali je najavio da će izgradnja prve linije beogradskog metroa od Železnika do Mirijeva početi krajem godine.\nVrednost sporazuma je 581 milion evra, od kojih je 127 miliona evra namenjeno unapređenju efikasnosti elektrodistributivne mreže, dok će 454 miliona biti uloženo u izgradnju prve linije metroa.\n"Počinje da se ostvaruje višedecenijski san"\nSiniša Mali je naglasio da konačno počinje da se ostvaruje višedecenijski san i da će krajem godine početi izgradnja depoa na Makiškom polju čime kreće gradnja prve linije od Železnika do Mirijeva u dužizni od 21,3 km, sa 21 stanicom.\nKaže je da će druga linija ići od Mirijeva do Zemuna u dužini od 19,2 km i da će imati 20 stanica, kao i da se radi na koncepciji treće linije koja će povezati sa BG vozom delove koje neće pokriti prve dve linije.\n"Kvalitetniji, brži i ekološki čistiji vid prevoza"\nMinistar građevinarstva, saobraćaja i infrastrukture Tomislav Momirović je istakao da će Beograđani sa izgradnjom metroa dobiti kvalitetniji, brži i ekološki čistiji vid prevoza.\n"Želimo građanima da ponudim bolju i bržu opciju saobraćaja. Zašto bi neko išao kolima i imao problema sa parkingom ako sutra budemo imali najkvalitetniji metro u regionu. To će biti samo po sebi podsticajno", rekao je Momirović odgovarajući na pitanja novinara u Palati Srbija.\nNapomenuo je da ne može da se reši ekološko pitanje u Beograda ako svaki dan ima toliki broj vozila u gradu, kao i da je metro jedini način da se poboljša ekološka situacija.\n"Prva linija će biti završena do 2028. godine"\nZamenik gradonačelnika Beograda Goran Vesić najavio je da će prva linija beogradskog metra biti završena 2028. godine.\n"Kada 2028. završimo metro i proširenje BG voza i spojimo ga sa Pančevom i kada završimo 50 kilometara za tramvaje, naš osnovni podsistem biće šinski, znači ekološki", rekao je Vesić.\nIstakao je da grad više neće kupovati autobuse na dizel-gorivo.\n"Najvažniji projekat u Evropi u narednoj deceniji"\nPredstavnici kompanija iz Francuske i Kine koje će biti angažovane na izgradnji metroa, kažu da je taj projekat važan za celu Srbiju i da će biti izgrađen po najnovijim tehnologijama.\nOni su, posle potpisivanja Memoranduma o razumevanju, izrazili zadovoljstvo zbog početka zajedničkog rada na tom projektu.\nGeneralni direktor u kompaniji "Ežis rejl" Olivie Buvar rekao je da je počastvovan zbog učešća na projektu za koji kaže da je jedan od najvećih projekata u Evropi u narednoj deceniji.\nPredstavnik kompanije "Pauer Čajna" Sje Zidi izrazio je zadovoljstvo zbog potpisivanja memoranduma sa Srbijom i francuskim partnerima, te naveo da je ta kompanija u proteklih pet godina imala podršku srpske vlade i ambasade Kine u Srbiji.\n"Imali smo tokom proteklih pet godina dobru saradnju sa srpskim vlastima i partnerima na projektima kao što je obilaznica oko Beograda", rekao je Zidije.


- Disk 399 din\nViše od 200 ilustrovanih tema i 150 simulacija na jednom disku, uz pomoć zvučnih zapisa i rečnika termina, uči polaznike virtuelnog kursa "Windows XP" najvažnije funkcije tog najpopularnijeg operativnog sistema na svetu.\nMoramo napomenuti da su, bez obzira što sada možda već radite na novom Windows operativnom sistemu, tematika, rad, vežbe, rečnici i sva ostala objašnjenja potpuno kompatibilna sa svim operativnim sistemima.\nSvaka tema, od "prvih koraka" - uključivanje i isključivanje računara, preko organizacije podataka na računaru i kucanja jednostavnog teksta, pa sve do instaliranja programa i podešavanja naprednih opcija, propraćena je zvučnim zapisom, virtuelnom demonstracijom i interaktivnom vežbom.\nOsim demonstracija "virtuelnog učitelja", ponuđene su vežbe čija je prednost da i kada pogrešite, slučajno ili zbog još uvek nedovoljnog poznavanja problematike, nećete ništa poremetiti na svom računaru. Jer je ovaj program samo virtuelni Windows, a samim tim ništa realno ne menja. To znači da tekstove koje brišete, foldere koje kopirate, fontove i štampače koje instalirate ne morate da imate na računaru.\nPosle najmanje greške ili dvoumljenja u rešavanju zadataka, "virtuelni učitelj" će Vas izvesti na pravi put, a posle nekoliko ponavljanja sve naučeno moći ćete da primenite i u realnom svetu.\nKursevi pokrivaju lekcije po specifikacijama ECDL (Europian Computer Driving Licence) i ICDL (International Computer Driving Licence) priznatim u celom svetu.\nPrvo izdanje u novoj Multisoftovoj ediciji Virtuelna učionica, koja obuhvata programe namenjene upoznavanju s najviše korišćenim softverskim paketima, dobar je primer toga kako može da izgleda dobro osmišljena elektronska škola Windowsa XP. Radi se o interaktivnom kursu koji objedinjuje veći broj lekcija, simulacija i vežbi koje ćitaoce upoznaju s osnovnim pojmovima i principima rada u Windows okruženju. Unutar programa formiran je virtuelni operativni sistem za direktno proveravanje znanja stečenih iščitavanjem lekcija koje obuhvataju sve teme koje treba poznavati kako bi se položio ECDL (European Computer Driving Licence Foundation) kurs iz operativnih sistema (evropski standard koji se boduje prilikom aplikacije za sve poslove koji podrazumevaju rad na računaru). - Svet kompjutera